ANNOTACIYA
Izertlew sheńberinde zıyanlı baǵdarlamalardıń tiykarǵı túrleri - viruslar, troyanlar, ransomware hám spyware - olardıń is-háreketleri, tarqalıw mexanizmleri hám sistemaǵa tásir kórsetiw usılları kózqarasınan tolıq tallanǵan. Jasalma intellektke tiykarlanǵan modeller járdeminde statikalıq hám dinamikalıq tallaw usılları birlestirilgen gibrid qatnas islep shıǵılǵan bolıp, bul qatnas belgisiz hám polimorf zıyanlı programmalardı da joqarı anıqlıq dárejesinde anıqlaw imkaniyatın beredi. Tájiriybe nátiyjeleri sonı kórsetedi, usınıs etilgen sistema dástúriy usıllarǵa salıstırǵanda zıyanlı programmalardı anıqlaw nátiyjeliligin sezilerli dárejede arttıradı hám jalǵan eskertiw (false positive) procentin keskin azaytadı. Alınǵan nátiyjeler hám islep shıǵılǵan sheshimler kiberqáwipsizlik sistemaları, antivirus ónimleri hám korporativ tarmaqlardı qorǵaw quralların jetilistiriwde ámeliy qollanılıwı múmkin.
АННОТАЦИЯ
В рамках исследования был проведен подробный анализ основных видов вредоносного ПО — вирусов, троянов, вымогателей и шпионских программ — с точки зрения их поведения, механизмов распространения и способов воздействия на систему. С помощью моделей на основе искусственного интеллекта разработан гибридный подход, объединяющий методы статического и динамического анализа, который позволяет выявлять неизвестные и полиморфные вредоносные программы с высокой точностью. Результаты эксперимента показывают, что предложенная система значительно повышает эффективность обнаружения вредоносного ПО по сравнению с традиционными методами и резко снижает процент ложных предупреждений (false positive). Полученные результаты и разработанные решения могут быть практически применены при совершенствовании систем кибербезопасности, антивирусных продуктов и средств защиты корпоративных сетей.
SUMMARY
Within the framework of the study, the main types of malware—viruses, Trojans, ransomware, and spyware—were analyzed in detail from the perspective of their behavior, distribution mechanisms, and methods of system impact. A hybrid approach has been developed that combines static and dynamic analysis methods usıng artificial intelligence-based models, allowing for the high-precision detection of both unknown and polymorphic malware. The experimental results indicate that the proposed system significantly increases malware detection efficiyency compared to traditional methods and drastically reduces the false positive percentage.

[bookmark: _Toc232510375]KIRISIW
Zamanagóy málimleme texnologiyaları rawajlanıp atırǵan bir dáwirde kiberqáwipsizlik máselesi global kólemde eń áhmiyetli mashqalalardan birine aylanbaqta. Hár kúni dúnya boylap millionlap kompyuter sistemaları, korporativ tarmaqlar hám jeke qurilmalar zıyanlı programmalıq támiynat (malware) hújimlerine ushiramaqta. Zıyanlı baǵdarlamalar tek ǵana jeke maǵlıwmatlardı urlap qoymastan, al mámleketlik hám kommerciyalıq infrastrukturalarǵa úlken zıyan jetkeredi, ekonomikalıq joǵaltıwlarǵa alıp keledi hám milliy qáwipsizlikke qáwip tuwdıradı. Dástúriy antivirus sistemaları signaturaǵa tiykarlangan usıllardan paydalanıp, tek gana aldınnan belgili bolǵan zıyanlı programmalardı anıqlay aladı. Biraq zamanagóy kiberqáwipler barǵan sayın quramalasıp, polimorf hám metamorf qásiyetke iye bolıp barmaqta - yaǵnıy zıyanlı programmalar óz kodın dinamikalıq túrde ózgertiw qábiletine iye bolmaqta. Jasalma intellekt hám mashina úyreniw texnologiyaları kiberqáwipsizlik tarawında revolyuciyalıq ózgerisler alıp kelmekte. 	Neyron tarmaqlar, ansambl algoritmlerine tiykarlanǵan modeller zıyanlı programmalardıń háreketin tallap, aldınnan belgisiz qáwiplerdi de joqarı anıqlıqta anıqlaw imkaniyatın beredi. Statikalıq tallaw (kodtı tikkeley tekseriw) hám dinamikalıq tallaw (programma islew procesin baqlaw) metodların jasalma intellekt penen birlestirip, gibrid sistemalar jaratıw tarawdaǵı eń perspektivalı baǵdar esaplanadı.
Málimleme qáwipsizligi tarawında zıyanlı programmalıq támiynattıń barǵan sayın quramalasıp barıwı hám dástúriy anıqlaw usıllarınıń nátiyjesizligi mashqalanı áhmiyetli etip qoymaqta. Bul jumısta tómendegi mashqalalardı sheshiw názerde tutılǵan: birinshiden, bar zıyanlı programmalardı anıqlaw usıllarınıń sheklewlerin anıqlaw hám tallaw; ekinshiden, jasalma intellekt algoritmlerin zıyanlı programmalardı anıqlawǵa qollanıwdıń nátiyjeli modelin islep shıǵıw; úshinshiden, statikalıq hám dinamikalıq tallaw usılların birlestirip, belgisiz hám polimorf zıyanlı programmalardı da anıqlay alatuǵın gibrid sistema jaratıw. Izertlewde klassifikaciya anıqlıǵı, jalǵan oń hám jalǵan teris nátiyjeler kórsetkishleri tiykarında usınıs etilgen modeldiń nátiyjeliligi bahalanadı hám dástúriy usıllar menen salıstırmalı tallaw ótkeriledi.
Málimleme qáwipsizligi kompaniyalarınıń maǵlıwmatlarına bola, 2023-jılı dizimge alınǵan kiberhújimlerdiń 90 procentten aslamı zıyanlı programmalıq támiynat arqalı ámelge asırılǵan. Dástúriy imza tiykarındaǵı antivirus sistemaları tek ǵana belgili qáwiplerdi anıqlay aladı hám belgisiz, jańa áwlad zıyanlı programmalarǵa qarsı nátiyjesiz bolıp qalmaqta. Áne usı boslıqtı toltırıw ushın jasalma intellektke tiykarlanǵan qatnaslar zárúr. Mashinalıq úyreniw modelleri millionlap úlgilerden úyrenip, zıyanlı programmalardıń háreketindegi názik úlgilerdi anıqlaw qábiletine iye. Sonlıqtan jasalma intellekt tiykarında zıyanlı baǵdarlamalardı anıqlaw sistemasın izertlew tek ǵana ilimiy emes, al ámeliy áhmiyetke iye bolıp, kiberqáwipsizlik tarawındaǵı eń áhmiyetli baǵdarlardan biri bolıp esaplanadı.
Pitkeriw qánigelik jumısınıń obyekti - zıyanlı programmalıq támiynat (malware) hám olardıń kompyuter sistemalarına tásir kórsetiw mexanizmleri.
Pitkeriw qánigelik jumısınıń predmeti - jasalma intellekt algoritmlerin zıyanlı programmalardı anıqlaw hám analizlewde qollanıw usılları, metodları hám modelleri. Atap aytqanda, mashinalıq úyreniw (Random Forest, SVM, Gradiyent Boosting) hám tereń úyreniw (CNN, LSTM, Autoencoder) algoritmleriniń zıyanlı programmalardı statikalıq hám dinamikalıq analizlewdegi nátiyjeliligi, sonday-aq, usı metodlardı birlestirgen gibrid jaqınlasıwdıń imkaniyatları izertlew predmeti quraydı. Izertlewdiń maqseti - jasalma intellekt tiykarında zıyanlı programmalardı joqarı anıqlıqta anıqlaw hám tallaw imkaniyatın beretuǵın gibrid model islep shıǵıw hám onıń nátiyjeliligin bahalaw.
PQJniń wazıypaları:
· Zıyanlı programmalardıń klassifikaciyası hám islew mexanizmlerin úyreniw
· Bar anıqlaw usıllarınıń salıstırmalı analizi
· Jasalma intellekt algoritmlerin tańlaw hám sazlaw.
· Gibrid analiz modelin islep shıǵıw hám sınaqtan ótkeriw.

[bookmark: _Toc232510377]1.1. Zıyanlı programmanıń klassifikaciyası, túrleri hám tarqalıw mexanizmleri
Zamanagóy sanlı dúnyada zıyanlı programmalıq támiynat (inglizshe: malware - malicious software) málimleme qáwipsizligine eń úlken qáwiplerden biri esaplanadı. Zıyanlı programmalıq támiynat degende paydalanıwshınıń razılıǵısız kompyuter sistemasına kirip, ogan zıyan jetkeriw, maǵlıwmatlardı urlaw, sistema islewin buzıw yaki oni tolıq qadagalaw maqsetinde jaratılgan hárqanday programmalıq kod túsiniledi. Kiberjınayachılıq sanaatı búgin dúnyadaǵı eń dáramatlı nızamsız bizneslerden birine aylanǵan bolıp, hár jılı trillionlaǵan dollar muǵdarında zıyan jetkermekte. Sonlıqtan zıyanlı programmalardı tolıq túsiniw, olardıń túrleri hám tarqalıw jolların biliw - nátiyjeli qorǵanıw sistemasın qurıw ushın tiykarǵı zárúr shárt bolıp esaplanadı.
Zıyanlı programmanıń klassifikaciyası
Zıyanlı programmalardı klassifikaciyalawda túrli kriteriyalardan paydalanıladı: tarqalıw usılı, maqseti, islew mexanizmi hám sistemaǵa tásir kórsetiw dárejesi. Zamanagóy kiberqáwipsizlik páninde qabıl etilgen tiykarģı klassifikaciyaga muwapıq, zıyanlı programmalar tómendegi toģız tiykarģı túrge bólinedi: viruslar, qurtlar (worms), troyan atları, ransomware, spyware, adware, rootkit, botnet hám logikalıq bombalar. Hár bir túr ózine tán islew principi, tarqalıw mexanizmi hám aqırǵı maqsetke iye. Ayırım jaǵdaylarda zamanagóy zıyankes programmalar bir neshe túrdiń ózgesheliklerin ózinde birlestiredi hám bunday gibrid qáwiplerdi anıqlaw biraz quramalı processti talap etedi.

1.1.-súwret.Zıyanlı programmalardı klassifikaciyalaw sxeması
Viruslar
Kompyuter virusı - ózin basqa fayllarga yamasa programmalarga jabıstırıp kóbeytiwge qábiletli bolǵan zıyanlı kod túri. Biologiyalıq viruslar sıyaqlı, kompyuter virusları da óz betinshe isley almaydı hám tarqalıwı ushın "xojeyin" programmaǵa mútáj boladı. Virus infekciyalangan fayldı paydalanıwshı iske túsirgende aktivlesedi hám ózin sistemadagi basqa orınlanatuģın fayllarga (.exe, .com, .dll) nusqalap jazadı. Viruslardıń eń qáwipli ózgesheligi - olar áste-aqırın tarqalıp, uzaq waqıt dawamında ózin kórsetpewi múmkin. Viruslar óziniń islew principine qaray birneshe túrge bólinedi: fayl virusları, boot-sektor virusları, makroviruslar hám tarmaq virusları. Fayl virusları orınlanatuģın fayllarga jabıssa, boot-sektor virusları qattı disktiń júklew oblastın zıyanlaydı hám sistema iske túskennen-aq aktivlesedi. Makroviruslar bolsa Microsoft Office hújjetlerindegi makros tilinen paydalanıp, hújjet ashılıwı menen tarqaladı.
Qurtlar
Qurtlar viruslardan parıqlı túrde tarqalıwı ushın xojeyin programmaǵa mútáj emes - olar erkin túrde tarmaq arqalı bir kompyuterden basqasına ótip kóbeye aladı. Bul qásiyet qurtlardı ayrıqsha qáwipli etedi, sebebi olar korporativ tarmaqlarda bir neshe minut ishinde mıńlap kompyuterlerdi zıyanlawı múmkin. Qurtlar tiykarınan tarmaq ázzilikleri, elektron pochta, messenjerler hám almasıw papkaları arqalı tarqaladı. Máselen, 2003-jılı tarqalǵan SQL Slammer qurtı tek ǵana 10 minut ishinde dúnya boyınsha 75 000 nan artıq serverlerdi zıyanlaǵan. Qurtlardıń tiykarǵı maqseti hám sistemaǵa zıyan jetkeriw, hám basqa da zıyanlı programmalardı - sonıń ishinde, ransomware yamasa botnet agentlerin jetkerip beriw bolıwı múmkin. Qurtlar tarmaqtı hádden tısqarı júk penen toltırıp, onıń islewin tómenletiwi yamasa pútkilley toqtatıwı da múmkin.
Troyan atları
Troyan atı (Trojan horse) - paydalı yamasa zıyansız programma sipatında kórinetuģın, biraq ishinde jasırın zıyanlı funkciyalardı óz ishine algan programmalıq támiynat túri. Áyyemgi grekler Troya qalasın agash at arqalı basıp alģan ápsanasına uqsap, bul programmalar da paydalanıwshını aldaw arqalı sistemaģa kiredi. Troyanlar óz betinshe kóbeye almaydı - olar tarqalıw ushın paydalanıwshınıń ózin-ózi aldawına, yaǵnıy sociallıq injeneriya (social engineering) usıllarına súyenedi. Troyanlar hár túrli bolıwi múmkin: aralıqtan kiriw troyanları (RAT - Remote Access Trojan) zıyankeske zıyanlangan sistemanı tolıq aralıqtan basqarıw imkanın beredi; júklep alıwshı troyanlar (downloader Trojan) basqa zıyanlı programmalardı internet arqalı júkleydi; backdoor troyanlar bolsa sistemada jasırın "artqı esik" ashıp, keyin ala paydalanıw ushın saqlaydı. Zamanagóy troyanlar kóbinese shifrlangan kanal arqalı buyrıq-basqarıw (C&C - Command and Control) serverlerine jalģanıp, aralıqtan basqarıladı.
Ransomware (Aldawshılıq programmaları)
Ransomware - búgingi kúnde eń kóp zıyan jetkerip atırǵan zıyanlı programma túrlerinen biri. Ol zıyanlanǵan sistemada bar fayllardı kúshli kriptografiyalıq algoritmler (AES-256, RSA-2048) járdeminde shifrlaydı hám olardı qayta tiklew esesine tólem talap etedi. Tólem ádette Bitcoin yamasa basqa da kriptovalyutalar arqalı ámelge asırıladı, bul bolsa jınayachılardı anonim qalıwına imkaniyat beredi. 2021-jılı Colonial Pipeline neft qubırı kompaniyasına bolǵan ransomware hújimi 4,4 million dollar muǵdarındaǵı tólemge hám AQShtıń shıǵıs jaǵalıǵındaǵı janılǵı támiynatında awır úzilislerge alıp kelgen. Ransomware eki tiykarģı túrge bólinedi: shifrlawshı (crypto-ransomware) hám bloklawshı (locker ransomware). Shifrlawshı túrler tek fayllardı shifrlap, Sistemanı islewde qaldırsa, bloklawshı túrler pútkil operacion sistemaģa kiriwdi tosip qoyadı. Sońǵı jıllarda "eki tárepleme aldawshılıq" usılı da keń tarqaldı: jınayatshılar fayllardı shifrlawdan aldın maǵlıwmatlardı urlap, tólem alınbasa olardı jámiyetshilikke shıǵarıw menen de qorqıtadı.
Spyware hám Adware
Spyware - paydalanıwshı bilmegen halda oniń jeke maǵlıwmatları, parolları, bank rekvizitleri, klaviatura basıwları (keylogging) hám ekran súwretlerin jiynap, tajimanga jiberetuģın programma túri. Spyware kóbinese nızamlı kórinetuǵın biypul programmalar ishinde jasırın túrde ornatıladı. Keylogger - jansız programmanıń óz aldına túri bolıp, paydalanıwshı klaviaturada basqan hár bir túymeni belgileydi hám sol arqalı internetbank parolları, kredit karta nomerleri hám jeke jazıspalardı uslap aladı. Adware bolsa paydalanıwshınıń razılıǵısız reklama kórsetetuģın programma bolıp, kóbinese shpionware menen birge isleydi. Adware tikkeley maǵlıwmat urlamasa da, ol sistema resursların orınsız jumsaydı hám paydalanıwshı is-háreketlerin baqlap, maqsetli reklama ushın profiller dúzedi.
Rootkit hám Botnet
Rootkit - operacion sistemanıń yeń tómengi dárejelerine (kernel) jasirap, ózin hám basqa zıyanlı programmalardı antivirus hám sistema qurallarınan jasira alatuǵın arnawlı programma. Rootkitler anıqlaw ushın ásirese qıyın, sebebi olar operacion sistemanıń ózin aldap, óz barlıǵın jasiradı. Ayırım rutkitler BIOS yamasa UEFI dárejesinde isleydi hám sistemanı qayta ornatıp ta joq etip bolmaydı. Botnet bolsa basqınshi tárepinen oraylıq buyrıq serveri arqalı basqarılatuģın, zıyanlı programma menen zıyanlangan kompyuterler toplamı (tarmaǵı). Botnettegi hár bir zıyanlangan kompyuter "bot" yamasa "zombi" dep ataladı. Botnetler DDoS hújimleri, spam tarqatıw, kriptovalyuta qazıw hám basqa da zıyanlı maqsetler ushın qollanıladı. Mirai botnetı 2016-jili 600 000 nan artıq qurilmanı birlestirgen halda internet tariyxındaǵı en úlken DDoS hújimin ámelge asırgan hám birneshe iri internet xızmetlerin isten shigargan.
Zıyanlı programmalardıń tarqalıw mexanizmleri
Zıyanlı programmalar sistemaǵa kiriw ushın túrli jol hám usıllardan paydalanadı. Eń keń tarqalgan mexanizm - fishing (fishing) hújimleri. Fishing hújimlerinde hújimshiler nızamlı shólkem yamasa shaxs atınan jalǵan elektron xatlar, veb-saytlar yamasa xabarlar jiberip, paydalanıwshını zıyanlı siltemeni basıwǵa yamasa fayl júklep alıwǵa iytermeleydi. Sociallıq injeneriya (social engineering) - paydalanıwshınıń psixologiyalıq ázziliklerinen, máselen, qorqıw, qızıǵıwshılıq yamasa asıǵıwshılıqtan paydalanıp, onı sanalı túrde zıyanlı háreketler islewge májbúrlew usılı. Programmalıq támiynattaǵı ázziliklerden paydalanıw (exploit) - zıyanlı programmalardıń jáne bir tiykarǵı tarqalıw jolı. Operacion sistemalar, brauzerler, Office qosımshaları hám basqa da programmalardaǵı qáwipsizlik kemshilikleri arqalı "drive-by download" usılında paydalanıwshı hesh nárse júklemesten-aq sistema zıyanlanıwı múmkin. Zero-day kemshilikleri - yaǵnıy islep shıǵarıwshı ele bilmegen hám jamaulmaǵan kemshilikler - ayrıqsha qáwipli esaplanadı. USB hám sırtqı qurılmalar arqalı tarqalıw da keń tarqalǵan usıl bolıp, Stuxnet qurtı 2010-jılı áyne usı jol menen Iran yadro baǵdarlamasına zıyan jetkergen. Bulut xızmetleri hám mobil qosımshalar arqalı tarqalıw bolsa zamanagóy kiberqáwiplerdiń jańa baǵdarın quramaqta. Zıyanlı programmalardıń tarqalıw mexanizmlerin tereń túsiniw - olardı anıqlaw ushın mólsherlengen jasalma intellekt modellerin durıs joybarlaw, oqıtıw maǵlıwmatların tolıq qáliplestiriw hám anıqlaw algoritmlerin nátiyjeli sazlaw imkaniyatın beredi. Sol sebepli bul bólim keyingi baplarda kórip shıǵılatuǵın barlıq analiz usılları hám modellerdiń teoriyalıq tiykarı bolıp tabıladı.

Dástúriy zıyanlı programmalardı anıqlaw usılları dáslepki kompyuter virusları payda bolǵan 1980-jillardan baslap rawajlanıp kelmekte. Sol dáwirde jaratılǵan kózqaraslar óz waqtında nátiyjeli bolǵan hám kiberqáwipsizlik tarawınıń qáliplesiwinde áhmiyetli rol atqarǵan. Biraq, búgingi kúnde kiberqáwipler misli kórilmegen tezlikte quramalasıp atırǵanı hám zıyanlı programmalardıń jańa áwladları dástúriy qorǵaw mexanizmlerin ańsat aylanıp ótip atırǵanı bul usıllardıń sheklewlerin anıq kórsetip qoymaqta. Ámeldegi dástúriy usıllardı tereń úyreniw hám olardıń ázzi táreplerin anıqlaw - jasalma intellektke tiykarlanǵan zamanagóy qatnaslardıń zárúrligin tiykarlaw ushın ayrıqsha áhmiyetke iye.
Imzaǵa tiykarlanǵan anıqlaw usılı
Qoltańbaǵa tiykarlanǵan anıqlaw (signature-based detection) - dástúriy antivirus programmalarınıń tiykarģı hám eń keń tarqalgan usılı esaplanadı. Bul jantasıw belgili zıyanlı programmalardan alıngan siyrek bayt izbe-izlikleri, yagniy "imzalar" (signaturalar) maǵlıwmatlar bazasına súyenedi. Antivirus programması tekserilip atırǵan fayldı usı imzalar bázası menen salıstıradı hám sáykeslik tabılsa, fayldı zıyanlı dep belgileydi. Imza - bul zıyanlı programmanıń ózine tán kod fragmenti bolıp, ádette 16 dan 64 baytqa shekem uzınlıqtaģı arnawlı izbe-izlikten ibarat. Máselen, dúnyaǵa belgili ClamAV antivirus sisteması millionlap qoltańbalardı óz ishine alǵan úlken maǵlıwmatlar bazasınan paydalanadı. Qoltańbaǵa tiykarlanǵan usıldıń tiykarǵı abzallıǵı - onıń ápiwayılıǵı, tezligi hám belgili bir qáwiplerge salıstırǵanda joqarı anıqlıǵı bolıp tabıladı. Eger zıyanlı programma imzalar bazasında bar bolsa, ol derlik 100 procent anıqlıq penen tabıladı hám jalǵan unamlı nátiyjeler júdá az ushırasadı. Biraq bul usıldıń tiykarģı hám eń áhmiyetli kemshiligi sonda, ol tek gana aldınnan belgili, imzası bazaģa kirgizilgen zıyanlı programmalardı anıqlay aladı. Jańa, ele tallanbaǵan zıyanlı programmalar - "nol kún" (zero-day) qáwipler - imzalar bazasında bolmaǵanı ushın tolıq kózden shıǵıp ketedi. Búgingi kúnde hár kúni ortasha 450 000 nan aslam jańa zıyanlı programma úlgisi jaratılıp atırǵanı hám olardıń úlken bólegi aldınǵı úlgilerden sezilerli dárejede parıq qılıwı imza bazaların turaqlı jańalap barıw wazıypasın oǵada qıyınlastırmaqta. Bunnan tısqarı, kiberjınayachılar qoltańbalardan qashıw ushın óz programmaların minimal dárejede ózgertiwi jeterli - bir neshe bayttı ózgertiw yamasa kod tártibin ózgertiw qoltańbanı pútkilley jaramsız qılıwı múmkin.
Evristikalıq analiz usılı
Evristikalıq analiz (heuristic analysis) - imzalar bazasına múrájáát etpesten, fayl yamasa programmanıń qásiyetleri hám is-háreketlerin uliwma qaǵıydalar hám gúmanlı belgiler jıyındısı tiykarında bahalaytuģın usıl. Bul jantasıw 1990-jıllarda qol qoyıwǵa tiykarlangan usıldıń sheklewlerin saplastırıwga uriniw sipatında payda bolǵan. Evristikalıq qaǵıydalar ádette tájiriybeli qáwipsizlik qánigeleri tárepinen waqıt ótiwi menen toplanıp, antivirus sistemasına qosıp barıladı. Máselen, "programma sistema faylların óshirmekshi bolsa," "basqa fayllarǵa ózin nusqalamaqshi bolsa" yamasa "tarmaqqa gúmanlı soraw jibermekshi bolsa" - bular evristikalıq qaǵiydalarǵa mısal boladı.
Evristikalıq analiz statikalıq hám dinamikalıq kóriniste bolıwi mumkin. Statikalıq evristika fayldı kodti iske túsirmesten, yaǵnıy tek oniń dúzilisin, bas bet maǵlıwmatların, qatarların hám bayt úlgilerin analizleydi. Dinamikalıq evristika bolsa programmanı qáwipsiz ortalıq (sandbox) ishinde iske túsirip, onıń real háreketin baqlaydı. Evristikalıq analiz belgisiz qáwiplerdi de belgili dárejede anıqlay alıwı menen qol qoyıwǵa tiykarlanǵan usıldan ústin turadı. Biraq bul usıldıń ózine tán úlken kemshiligi - jalǵan unamlı (false positive) nátiyjelerdiń joqarı dárejesi. Yaǵnıy, nızamlı hám zıyansız programmalar da geyde zıyanlı dep belgileniwi múmkin, bul bolsa paydalanıwshılarda nadurıs qáweter oyatadı hám sistema isenimliligin tómenletedi. Bunnan tısqarı, evristikalıq qaǵıydalar turaqlı qolda jańalanıp turıwdı talan etedi hám quramalı, maqsetli hújimlerge qarsı onsha nátiyjeli emes.
Minez-qulıqqa tiykarlanǵan anıqlaw usılı
Minez-qulıqqa tiykarlanǵan anıqlaw (behavior-based detection) - programmanıń sistemada real waqıt rejiminde kórsetetuģın minez-qulıqların baqlap, olardı aldınnan belgilengen normal minez-qulıq úlgileri menen salıstırıw arqalı anomaliyalardı anıqlaw usılı. Bul jantasıw baǵdarlamanıń ne ekenligine emes, al ol ne islep atırǵanına itibar qaratadı. Máselen, yeger ápiwayı tekst redaktorı programma birden sistema faylların óshirip, tarmaqqa maǵluwmat jibermekshi bolsa - bul anıq anomal háreket sıpatında belgilenedi. Minez-qulıqqa tiykarlanǵan usıl qoltańba bazasında bolmaǵan jańa zıyanlı programmalardı da anıqlay alıwı menen áhmiyetli. Biraq bul usıldıń da bir qatar sheklewleri bar. Birinshiden, normal hám zıyanlı is-háreketler shegarasın anıq belgilew júdá qıyın wazıypa. Sebebi kóplegen nızamlı programmalar da geyde sistema fayllarına múrájat etedi, tarmaq penen islesedi yamasa basqa programmalardı iske qosadı. Bul jaǵday hám jalǵan oń, hám jalǵan teris nátiyjelerdiń kóbeyiwine alıp keledi. Ekinshiden, bul usıl úlken esaplaw resursların talap etedi hám real waqıt rejiminde barlıq programmalardıń háreketin baqlaw sistemanıń ónimdarlıǵın sezilerli dárejede tómenletiwi múmkin. Úshinshiden, "uyqılap atırǵan" zıyanlı programmalar - yaǵnıy, jedellesiwge shekem tınısh otırǵan hám hesh qanday gúmanlı háreket etpeytuǵın qáwip-qáterler bul usıldı ańsat ǵana shetlep ótedi.
Sandbox analizi
Sandboxing - zıyanlı programmanı real sistemaģa zıyan jetkermesten, izolyaciyalangan virtual ortalıqta iske túsirip, oniń háreketin baqlaw texnologiyası. Sandbox sistema shaqırıqların (system calls), tarmaq iskerligin, fayl sistemasındaǵı ózgerislerdi hám processor kórsetpelerin tolıq jazıp aladı hám analizleydi. Bul kózqaras zıyanlı programmanı "janlı" halda baqlaw imkaniyatın beredi hám quramalı, kóp basqıshlı hújimlerdi anıqlawda nátiyjeli. Cuckoo Sandbox, Joe Sandbox sıyaqlı ashiq kodlı hám kommerciyalıq sheshimler korporativ ortalıqlarda keń qollanılmaqta.
Sandboxing usılınıń tiykarǵı sheklewleri tómendegilerden ibarat. Kóplegen zamanagóy zıyankes programmalar sandbox ortalıǵında islep atırǵanın sezip, óz zıyankes funkciyaların óshiredi yamasa basqasha is-háreket kórsetedi - bul "sandbox-aware" yamasa "anti-sandbox" texnikası dep ataladı. Máselen, zıyanlı programma virtual mashinada islep atırǵanın anıqlaw ushın sistemanıń RAM kólemin, processor yadroların, qurilma atın yamasa waqıt ótiwin tekseriwi múmkin. Sandbox ortalıǵı real paydalanıwshı ortalıǵın tolıq tákirarlay almawı da anıqlawdı qıyınlastıradı, sebebi ayırım zıyanlı programmalar tek ǵana belgili bir sharayatlarda - mısalı, tek ǵana túnde, tek ǵana belgili bir programmalar ashıq bolǵanda yamasa belgili bir muǵdardaǵı tıshqan háreketi jazılǵanda ǵana - jedellesedi. Bunnan tısqarı, sandbox analizi waqıt talap etedi hám úlken sanlı fayllardı real waqıt rejiminde tekseriwge jaramsız.
Fayl pútinligin tekseriw hám aq dizim usılları
Fayl pútinligin tekseriw (integrity monitoring) - sistema fayllarınıń kriptografiyalıq xesh mánislerin (MD5, SHA-256) dáslepki jaģday menen salıstırıw arqalı ruqsat etilmegen ózgerislerdi anıqlaw usılı. Eger fayl ózgertilgen bolsa, oniń xesh mánisi de ózgeredi hám bul dárhal anıqlanadi. Bul usıl ásirese áhmiyetli sistema faylların hám konfiguraciya hújjetlerin qorǵawda nátiyjeli. Aq dizim (whitelisting) usılı bolsa tek gana aldınnan belgili hám ruxsat etilgen programmalardı iske túsiriwge imkan beredi, qalgan barlıq programmalar avtomat tárizde bloklanadı. Teoriyalıq jaqtan bwl usıl oǵada isenimli, birak ámelde úlken shólkemlerde mıńlaǵan nızamlı baǵdarlamalardı basqarıw hám dizimdi turaqlı jańalap barıw esapsız hákimshilik qárejetlerdi talan etedi.
Dástúriy usıllardıń ulıwma sheklewleri
Dástúriy anıqlaw usıllarınıń eń tiykarǵı hám ulıwma kemshiligi - olardıń reaktivlik tábiyatqa iye ekenligi. YAǵnıy bul usıllar jańa qáwipti aldınnan boljawdıń ornına, ol álleqashan málim bolǵan yamasa zıyan jetkerip bolǵannan keyin iske qosıladı. Polimorf zıyanlı programmalar - hár iske túskende óz kodın ózgertetuģın programmalar - imzaģa tiykarlangan barlıq usıllardı biykarlaydı. Metamorf programmalar bolsa jáne de qáwipli bolıp, olar tek kórinisin emes, al óz algoritmin de pútkilley qayta jazadı. Steganografiya hám shifrlaw texnikasınan paydalanatuģın zıyanlı programmalar da dástúriy analiz usılları ushın úlken mashqala tuwdıradı - olar zıyanlı kodtı ápiwayı súwret, audio yamasa basqa da nizamlı fayllar ishine jasırıp qoyadı. Tarmaq dárejesindegi hújimler hám fayllarsız (fileless) zıyanlı programmalar dástúriy usıllar ushın óz aldına mashqala esaplanadı. Fayllarsız zıyanlı programmalar qattı diskke hesh qanday fayl jazbaydı - olar tikkeley yadta (RAM) isleydi hám PowerShell, WMI yamasa basqa nızamlı sistema qurallarınan paydalanadı. Bunday qáwipler fayl tiykarında isleytuģın barlıq dástúriy anıqlaw usılların shetlep ótedi. Bunnan tısqarı, dástúriy usıllar úlken kólemdegi maǵlıwmatlardı tallawda, hár qıylı platforma hám qurılmalarda birdey nátiyjelilikti támiyinlewde hám jańa túrdegi qáwip-qáterlerge tez beyimlesiwde úlken qıyınshılıqlarǵa dus keledi. Joqarıda kórip shıǵılǵan barlıq sheklewler sonı kórsetedi, dástúriy anıqlaw usılları zamanagóy kiberqáwip-qáterlerge qarsı gúresiwde jeterli dárejede nátiyjeli emes. Bul jaǵday jańa, intellektuallıq, beyimlesiwsheń hám proaktiv qatnaslardı - atap aytqanda, jasalma intellekt hám mashina úyreniwine tiykarlanǵan metodlardı qollanıwdı sózsiz zárúrlikke aylandırmaqta. Keyingi bólimlerde áne usı zamanagóy kózqaraslar tolıq kórip shıǵıladı.

Jasalma intellekt (AI) texnologiyaları sońǵı on jıl ishinde kiberqáwipsizlik tarawın túp-tiykarınan ózgertip jiberdi. Dástúriy usıllar barǵan sayın qıyınlasıp atırǵan kiberqáwip-qáterlerge qarsı ázzilik kórsete baslaǵan bir waqıtta jasalma intellekt jańa imkaniyatlar esigin ashtı. SI tiykarındaǵı sistemalar sekundına millionlaǵan maǵlıwmatlardı tallap, insan aqılı kóre almaytuǵın úlgilerdi tabıw, jańa qáwiplerdi aldınnan boljaw hám hújimlerge real waqıt rejiminde avtomatikalıq juwap beriw qábiletine iye. Búgingi kúnde dúnyanıń jetekshi kiberqáwipsizlik kompaniyaları - Crowdstrike, Palo Alto Networks, Darktrace, IBM Security - óz ónimleriniń tiykarın áyne jasalma intellekt texnologiyaları ústine qurmaqta. Jasalma intellekttiń kiberqáwipsizliktegi ornı hám qollanılıw tarawların túsiniw usı diplom jumısınıń tiykarǵı izertlew baǵdarların durıs belgilew ushın zárúr tiykar bolıp esaplanadı. 
Jasalma intellekttiń kiberqáwipsizlikke kiriwi hám rawajlanıw tariyxı.
Jasalma intellektti kiberqáwipsizlikke qollanıw ideyası 1990-jıllarda payda bolǵan, biraq esaplaw quwatlılıǵınıń jeterli emesligi hám maǵlıwmatlar toplamlarınıń azlıǵı sebepli ol uzaq waqıt teoriyalıq dárejede qaldı. 2000-jillardıń ortalarınan baslap úlken kólemdegi maǵlıwmatlardıń (big data) toplanıwı, grafikalıq processorlardıń (GPU) kúsheyiwi hám tereń úyreniw algoritmleriniń rawajlanıwı SI niń ámeliy qollanılıwına jol ashtı. 2010-jildan keyin bolsa SI kiberqáwipsizlik tarawında haqiqiy revolyuciya jasadı: neyron tarmaqlar zıyanlı programmalardı anıqlawda dástúriy usıllarga qaraganda ádewir joqarı anıqlıq kórsetkishlerin kórsete basladı. Búgin AI tek ǵana qorǵanıw quralı sıpatında emes, al hújim qılıwshılar tárepinen de qollanılmaqta - bul "AI tiykarındaǵı hújim hám qorǵanıw" paradigmasın payda etti hám kiberqáwipsizlik tarawın jáne de quramalı dárejege alıp shıqtı. 
Mashinalıq úyreniwdiń kiberqáwipsizliktegi tiykarǵı roli
Mashinalıq úyreniw (Machine Learning - ML) jasalma intellekttiń kiberqáwipsizlikte eń keń qollanılatuģın bólimi bolıp tabıladı. ML algoritmleri úlken kólemdegi maǵlıwmatlardan úyrenip, jańa, aldınnan kórilmegen jaģdaylardı da durıs klassifikaciyalaw qábiletine iye. Kiberqáwipsizlikte ML úsh tiykargı paradigma sheńberinde qollanıladı: qadaǵalawlı úyreniw (supervised learning), qadaǵalawsız úyreniw (unsupervised learning) hám bekkemlew arqalı úyreniw (reinforcement learning). Baqlawlı úyreniwde model aldınnan belgilengen "zıyanlı" hám "zıyansız" dep jazılǵan úlgiler tiykarında oqıtıladi. Random Forest, Support Vector Machine (SVM), Gradiyent Boosting hám Logistic Regression algoritmleri zıyanlı programmalardı klassifikaciyalawda keń qollanıladı. Mısalı, Random Forest algoritmi mıńlap qarar tereklerinen ibarat bolıp, hárbir terek fayldıń túrli qásiyetlerin bahalap dawıs beredi hám kópshilik dawıs nátiyjesi aqırģi qarardı belgileydi. Bul qatnas bir tárepleme qátelikke (overfitting) beyimlilikti azaytadı hám joqarı anıqlıqtı támiyinleydi. Qadaǵalawsız úyreniw bolsa jarlıqsız maǵlıwmatlar menen isleydi hám maǵlıwmatlardaǵı tábiyiy toparlardı (klasterlerdi) ózi tabadı. K-means, DBSCAN hám auto encoderler anomal tarmaq trafigin, belgisiz zıyanlı programmalar semeystvosın hám ádettegi yemes paydalanıwshı háreketlerin anıqlawda qollanıladi. Bul qatnas, ásirese, "nol kún" qáwiplerin, yaǵnıy ele hesh kimge belgili bolmaǵan jańa zıyanlı programmalardı anıqlawda bahalı. 
Tereń úyreniw hám neyron tarmaqlardı qollanıw
Tereń úyreniw (Deep Learning - DL) - kóp qabatlı neyron tarmaqlarǵa tiykarlanǵan MLniń rawajlanǵan túri bolıp, kiberqáwipsizlikte ayrıqsha orın iyeleydi. Konvolyucion neyron tarmaqlar (CNN) zıyanlı programmalardıń bayt dárejesindegi kórinislerin (visualizaciya) tallawda nátiyjeli qollanıladı. Málim bolıwınsha, hár qıylı túrdegi zıyanlı programmalardıń bayt dúzilisi grafikke aylandırılǵanda ózine tán vizual úlgiler payda etedi hám CNN bul úlgilerdi joqarı anıqlıq penen tanıydı. Rekurrent neyron tarmaqlar (RNN) hám onıń rawajlanǵan túri bolǵan LSTM (Long Short-Term Memory) bolsa izbe-iz maǵluwmatlardı - máselen, sistema shaqırıwlarınıń izbe-izligin, tarmaq paketleri aǵımın hám log faylların - analizlewde ústinlik kórsetedi. LSTM modeli zıyanlı programmanıń waqıt boyınsha ózgeriwshi minez-qulqın "eslep qalıw" hám keleshektegi háreketlerdi boljaw qábiletine iye. Transformer arxitekturası hám itibar mexanizmi (attention mechanism) sońǵı jılları kiberqáwipsizlikte de óz ornın tawıp atır. BERT hám GPT sıyaqlı úlken til modelleri (LLM) fishing xatların, zıyanlı kodtı hám sociallıq injenerlik hújimlerin tallawda qollanılmaqta. Grafikalıq neyron tarmaqlar (GNN) bolsa zıyanlı programmalar arasındaǵı qatnaslardı, botnet strukturaların hám hújim kampaniyaların grafikalıq kóriniste modellestiriw hám tallawda jańa imkaniyatlar ashpaqta. 
EDR (Endpoint Detection and Response) sistemaları SI járdeminde hár bir aqırģi qurilmada - kompyuter, server, mobil qurilma - júz berip atırgan barlıq hádiyselerdi baqlaydı hám analizleydi. CrowdStrike Falcon, Microsoft Defender for Endpoint sıyaqlı zamanagóy EDR sheshimleri neyron tarmaqlar tiykarında islep, zıyanlı programma iske túsiwinen aldın onı anıqlaw qábiletine iye. NDR (Network Detection and Response) sistemaları bolsa tarmaq trafigin tereń paket tallaw (DPI) hám ML járdeminde baqlap, lateral háreket, maǵlıwmat shiģip ketiwi hám buyrıq-basqarıw (C&C) baylanısların anıqlaydı. 
Qáwiplerdi anıqlaw hám aldın alıw tarawında qollanılıwı.
Jasalma intellekttiń kiberqáwipsizliktegi eń áhmiyetli qollanılıw tarawlarınan biri - real waqıt rejiminde qáwiplerdi anıqlaw (threat detection). SI tiykarındaǵı SIYEM (Security Information and Event Management) sistemaları shólkemniń barlıq málimleme sistemalarınan kelip atırǵan jurnal (log) jazıwların bir waqıtta tallap, anomal hádiyselerdi dárhal anıqlaydı. Máselen, IBM QRadar hám Splunk sıyaqlı zamanagóy SIYEM sistemaları ML algoritmlerinen paydalanıp, sekundına millionlap hádiyselerdi qayta isleydi hám qáwipli jaǵdaylardı prioritet boyınsha tártipke saladı. 
Fishing hám sociallıq injenerlik hújimlerin anıqlaw
Fishing hújimleri búgingi kúnde kiberhújimlerdiń 90 procentten aslamınıń baslanǵısh noqatı bolıp esaplanadı. Jasalma intellekt fishing xatların, jasalma veb-saytlardı hám sociallıq injenerlik hújimlerin anıqlawda insannan bir qansha ústin. NLP (Natural Language Processing) texnologiyaları elektron xattıń mazmunın, usılın, jiberiliw waqtın, jiberiwshi domenin hám basqa kóplegen faktorlardı bir waqıtta analizlep, fishing itimallıǵın anıqlaydı. Google, Microsoft hám Proofpoint sıyaqlı kompaniyalardıń elektron pochta qorǵaw sistemaları SI járdeminde kúnine milliardlap xatlardı tekserip, fishing xatlarınıń 99,9 procentten kóbiregin tosıp qalıwǵa erispekte. Bunnan tısqarı, kompyuter kóriw (computer vision) texnologiyaları jasalma veb-saytlardıń logotipi, dizayni hám reńi arqalı olardı nızamlı saytlardıń tákirarlanıwı ekenligin anıqlay aladı. 
Ázziliklerdi anıqlaw hám penetraciyalıq testlew
SI kiberqáwipsizlikte qorganıw tárepinde de, hújim tárepinde de qollanıladı. Ázziliklerdi anıqlaw (vulnerability detection) tarawında SI programma kodin avtomatikalıq tárizde analizlep, potenciallıq qáwipsizlik kemshiliklerin tabadı. GitHub Copilot hám CodeQL sıyaqlı qurallar millionlap kod qatarların skanerlew hám qáwipli kod úlgilerin anıqlaw imkaniyatın beredi. Fuzzing - programmaģa tosattan kiriw maǵlıwmatların jiberip, nasazlıqlardı tabiw usılı - SI járdeminde birqansha nátiyjeli boldı: MI-based fuzzing quralları ápiwayı fuzzinge qaraganda kem waqıtta kóbirek ázziliklerdi tabadı. Avtomatlastırılgan penetrativ testlew (automated pen-testing) tarawında da SI revolyuciya jasamaqta. ReconAI, Pentest-GPT sıyaqlı SI tiykarındaǵı qurallar tarmaq topografiyasın avtomatikalıq úyrenip, ázziliklerdi tawıp, ekspluataciyalawǵa urınadı hám bul processti dástúriy qolda testlewge qaraǵanda ádewir tez hám keń kólemli ámelge asıradı. Biraq bul qurallar eki tárepleme qáwip-qáter de payda etedi - basqınshılar da tap sonday SI qurallarınan paydalanıwı múmkin. 
Paydalanıwshı is-háreketin tallaw (UEBA)
UEBA (User and Entity Behavior Analytics) - paydalanıwshılar hám sistema obyektleriniń ádettegi is-háreketlerin úyrenip, hár qanday ádettegi emes is-háreketti anıqlawǵa baǵdarlanǵan AI sisteması. Bul jantasıw ishki qáwiplerdi (insider threats), yaǵnıy shólkem xızmetkerleri tárepinen ámelge asırılatuǵın hújimlerdi anıqlawda ayrıqsha bahalı. UEBA sisteması hár bir paydalanıwshı ushın "normal háreket profili"n dúzedi: qaysı waqıtları sistemaǵa kiredi, qaysı fayllardı ashıydı, qansha maǵluwmat júklep aladı, qaysı orınnan jalǵanadı. Eger paydalanıwshı bir túnde kóp muǵdardaǵı jasırın fayllardı júklep alsa yamasa ádettegidey emes waqıtta, belgisiz jaylasıwdan sistemaǵa kirse, UEBA sisteması dárhal eskertiw beredi. Splunk UBA, Microsoft Sentinel hám Securonix sıyaqlı zamanagóy UEBA sheshimleri ML járdeminde millionlap paydalanıwshı hádiyselerin qayta isleydi. 
Avtomatikalıq juwap beriw hám kiberqáwipsizlik operaciyaları
SOAR (Security Orchestration, Automation and Response) - SI járdeminde kiberqáwipsizlik hádiyselerine avtomat tárizde juwap beretuģın platforma. Dástúriy qáwipsizlik operaciyaları oraylarında (SOC) analitikler waqtınıń 80 procenti tákirarlanıwshı, ápiwayı wazıypalardı orınlawǵa jumsaladı. SOAR platformaları bul proceslerdi avtomatlastıradı: fishing xatın anıqlaw, zıyanlangan qurilmanı tarmaqtan ajıratıw, incident esabatın jaratıw hám tiyisli qánigelerdi xabarlandırıw sekundlar ishinde avtomatikalıq orınlanadı. Palo Alto Cortex XSOAR, IBM Resiliyent sıyaqlı zamanagóy platformalar mıńlap avtomatikalıq "playbook"lerdi orınlaw imkaniyatın beredi. 
Jasalma intellektke tiykarlanǵan qáwip razvedkası
Qáwip razvedkası (Threat Intelligence) - kiberqáwipler haqqında maǵlıwmat toplaw, analizlew hám bólisiw procesi. AI qáwip razvedkasında tómendegi tarawlarda qollanıladı: dark web hám xaker forumların baqlaw, jana ázzilikler hám ekspluataciyalar haqqında maǵlıwmat toplaw, qáwip aktyorlarınıń taktika, texnika hám proceduraların (TTP) analizlew. NLP tiykarındaǵı AI sistemaları kúnine mıńlaǵan qáwipsizlik esabatları, blog jazıwları hám izertlew maqalaların oqıp, jańa qáwipler haqqında juwmaqlar shıǵaradı hám olardı avtomatikalıq túrde sistemaǵa kirgizedi. Bul procesti insan qolında ámelge asırıw ushın júzlegen qánigeler kerek bolar edi. Solay etip, jasalma intellekt kiberqáwipsizliktiń derlik barlıq tarawlarında - qáwiplerdi anıqlawdan baslap, olarǵa juwap beriwge shekem, ázziliklerdi tabıwdan baslap, paydalanıwshı is-háreketin tallawǵa shekem - áhmiyetli rol atqarmaqta. Keyingi baplarda bul texnologiyalardıń zıyanlı programmalardı anıqlawdaǵı anıq algoritmleri, usılları hám ámeliy qollanılıwı tolıq kórip shıǵıladı.

[bookmark: _Toc232510381]2.1. Mashina úyreniwi algoritmlerin zıyanlı programmalardı anıqlawda qollanıw.
Mashinalıq úyreniw (Machine Learning - ML) algoritmleri zıyanlı programmalardı anıqlaw tarawında sońǵı jılları eń nátiyjeli qural sıpatında tán alındı. Dástúriy imza tiykarındaǵı usıllar tek ǵana belgili qáwiplerdi anıqlasa, ML algoritmleri úlken kólemdegi maǵlıwmatlardan ǵárezsiz úyrenip, aldınnan kórilmegen, jańa hám quramalı zıyanlı programmalardı da joqarı anıqlıq dárejesinde klassifikaciyalaw qábiletine iye. MLniń kiberqáwipsizliktegi qollanılıwı tek ǵana anıqlaw anıqlıǵın arttırıp qoymastan, al anıqlaw procesin tezlestirdi, resurs jumsalıwın optimallastırdı hám insan qáteleri úlesin keskin azayttı. Usı bólimde zıyanlı programmalardı anıqlawda qollanılatuǵın tiykarǵı ML algoritmleri, olardıń islew principleri, abzallıqları hám sheklewleri tolıq kórip shıǵıladı. 
Mashinalıq úyreniwde qásiyetlerdi ajıratıw
ML algoritmlerin zıyanlı programmalardı anıqlawda qollanıwdan aldın yeń áhmiyetli basqısh - bul fayldan yamasa programmadan analiz ushın zárúr bolǵan ózgesheliklerdi (features) ajıratıw. Qásiyetler eki tiykarģı toparģa bólinedi: statikalıq qásiyetler hám dinamikalıq qásiyetler. Statikalıq qásiyetler programmanı iske túsirmesten, tek oniń fayl dúzilisin analizlew arqalı alınadı. Bularga PE (Portable Executable) bas tema maǵlıwmatları - bólimler sanı, kiriw noqatı adresi, import etilgen funkciyalar dizimi, qatarlar (strings) hám bayt n-grammları kiredi. Máselen, zıyanlı programmalar kóbinese "CreateRemoteThread," "VirtualAllocEx," "WriteProcessMemory" sıyaqlı sistema funkciyaların import yetedi hám bul funkciyalardıń bar bolıwı zıyanlanıw itimalın asıradı. Dinamikalıq ózgeshelikler bolsa programmanı qáwipsiz ortalıqta (sandbox) iske túsirip, onıń real is-háreketin baqlaw arqalı alınadı. Sistema shaqiriwlarınıń izbe-izligi, dizimge alıw dápteri (registry) ózgerisleri, tarmaq jalģanıwları, jaratılģan yamasa óshirilgen fayllar, procesler arasındaǵı qatnaslar - bulardıń hámmesi dinamikalıq ózgeshelikler sipatında ML modeline ótkeriledi. Izertlewler sonı kórsetedi, statikalıq hám dinamikalıq ózgesheliklerdi birgelikte qollanıw ayırım jaǵdaylarǵa qaraǵanda anıqlaw dálligin 15 - 20 procentke arttıradı. 
Qarar daraģı hám Random Forest algoritmi.
Sheshim teregi (Decision Tree) - ML nıń yeń ápiwayı hám túsinikli algoritmlerinen biri bolıp, maǵluwmatlardı iyerarxiyalıq "soraw-juwap" strukturası tiykarında klassifikaciyalaydı. Hár bir túyin (nod) bir qásiyetti tekseredi, hár bir shaqa (branch) tekseriw nátiyjesin bildiredi hám hár bir japıraq (leaf) juwmaqlawshı klassifikaciya nátiyjesin beredi. Máselen, "PE faylda import etilgen funkciyalar sanı 50 den artıq pa?" → "Awa" → "Tarmaq jalǵanıwına urınıw barma?" → "Awa" → "Zıyanlı" sıyaqlı logikalıq shinjır qurıladı. Qarar aǵashınıń tiykarǵı abzallıǵı - onıń nátiyjelerin insan túsinetuǵın tilde túsindiriw múmkinligi ( interpretability). Biraq birden-bir qarar teregi "asırıp úyreniw" (overfitting) mashqalasına beyim - yaǵnıy ol oqıw maǵlıwmatların jaqsı úyrense de, jańa maǵlıwmatlarda nátiyjeliligi tómenlewi múmkin. Random Forest (Tasodifiy togay) algoritmi birden-bir qarar tereginiń bul kemshiligin saplastırıw ushın jaratılgan. Ol onlaǵan yamasa júzlegen ǵárezsiz qarar tereklerin parallel túrde qurıp, hár bir terektiń nátiyjesin "dawıs beriw" usılı menen birlestiredi - qaysı klassifikaciya kópshilik terekler tárepinen tańlansa, sol aqırǵı nátiyje esaplanadı. Zıyanlı programmalardı anıqlawda Random Forest júdá keń qollanıladı: Microsoft, Symantec hám basqa iri qáwipsizlik kompaniyaları bul algoritmdi óz ónimlerinde qollanadı. Izertlewler Random Foresttıń zıyanlı programmalardı anıqlawda 95-98 procent anıqlıqqa yerise aladınlıǵın kórsetpekte. Algoritmniń tiykarǵı abzallıqları: úlken ólshemdegi maǵluwmatlar menen nátiyjeli islew, joǵalǵan maǵluwmatlardı (missing values) tózimli qabıllaw hám ózgesheliklerdiń áhmiyetlilik dárejesin (feature importance) kórsete alıw. 
Support Vector Machine (SVM) algoritmi.
SVM - kóp ólshemli maǵlıwmatlar keńisliginde klasslar arasında eń úlken shegaralıq shegaranı (maximum margin hyperplane) tabiwga tiykarlangan algoritm. Eki klass - "zıyanlı" hám "zıyanlı emes" - arasındaǵı ajıratıwshı shegara sonday etip ornatıladı, eki klasstıń eń jaqın úlgilerine (support vectors) bolǵan qashıqlıq maksimallıq bolsın. Bul qatnas jana, kórilmegen maǵlıwmatlardı durıs klassifikaciyalaw itimalın asıradı. SVM óziniń tiykarģı kúshi - joqarı ólshemli maǵlıwmatlar menen islesiw qábiletinde. Zararlı programmalardıń PE atı ózgeshelikleri, API shaqırıwları hám bayt n-grammları joqarı ólshemli vektor sıpatında ańlatılǵanda, SVM olar arasında optimal ajıratıwshı shegara tabıladı. SVM nıń kernel trigi (kernel trick) ayrıqsha áhmiyetke iye: sızıqlı ajıratıwǵa bolmaytuǵın maǵluwmatlardı joqarı ólshemli keńislikke ótkerip, ol jerde sızıqlı ajıratıwshı tegislik qurıwdıń imkaniyatın beredi. Radial Basis Function (RBF) kernelli zıyanlı programmalardı anıqlawda yeń kóp qollanılatuǵın kernel túri esaplanadi. Izertlewler SVM nıń zıyanlı programmalardı anıqlawda, ásirese sheklengen muǵdardaǵı oqıw maǵluwmatları bar bolǵanda, Random Forest penen salıstırmalı yamasa onnan ústin nátiyjeler beretuǵınlıǵın kórsetpekte. Biraq SVM úlken kólemdegi maǵluwmatlarda áste islewi hám kernel parametrlerin sáykeslestiriwdiń qıyınshılıǵı sebepli ayırım jaǵdaylarda ámeliy qollanılıwı sheklengen.
Gradiyent Boosting algoritmleri: XGBoost hám LightGBM.
Gradiyent Boosting - ázzi úyreniwshilerdi (weak learners), ádette mayda qarar tereklerin, izbe-iz birlestirgen halda kúshli model quratuģın ansambl usılı. Hár bir jana terek aldınģı terek tárepinen islengen qátelerdi dúzetiwge bagdarlanadı hám bul process iterativ tárizde dawam etedi. XGBoost (Extreme Gradiyent Boosting) hám LightGBM usı ideyanıń joqarı dárejede optimallastırılǵan ámelge asırılıwı bolıp tabıladı. Olar úlken kólemdegi maǵlıwmatlarda tez islesiwi, joqarı anıqlıǵı hám parallel esaplawdı qollap-quwatlawı menen ajıralıp turadı. Zıyanlı programmalardı anıqlawda XGBoost hám LightGBM júdá keń qollanıladı hám kóplegen kiberqáwipsizlik jarıslarında (Kaggle Malware Classification Challenge) birinshi orınlardı iyelegen. Bul algoritmler oqiw procesinde áhmiyetli qásiyetlerdi avtomatikalıq tanlap, kemirek áhmiyetlilerin itibardan shette qaldıradı - bul qásiyetlerdi tańlaw (feature selection) wazıypasın avtomatlastırıp, analitiktiń jumısın jeńillestiredi. LightGBMnıń "leaf-wise" ósiw strategiyası onı XGBoosttan da tezlestiredi hám bul úlken kólemdegi zıyanlı programma úlgileri toplamları menen islewde áhmiyetli ústinlik beredi. 
K-eń jaqın qońsı (KNN) hám Naive Bayes algoritmleri.
KNN (K-Nearest Neighbors) - jańa úlgini klassifikaciyalap, maǵlıwmatlar bazasındaģı ogan eń jaqın K úlginiń kópshilik klasına tiyisli dep belgileytuģın ápiwayı, biraq nátiyjeli algoritm. Zıyanlı programmalardı anıqlawda KNN qásiyetler vektorı uqsaslıǵı tiykarında isleydi: jańa fayldıń qásiyetleri belgili zıyanlı hám zıyansız fayllar menen salıstırıladı hám yeń jaqın qońsılar tiykarında qarar qabıl yetiledi. KNNnıń artıqmashlıǵı - túsinikliligi hám jańa zıyanlı programmalar semeystvosın anıqlawdaǵı beyimlesiwsheńligi. Kemshiligi - úlken maǵlıwmatlar toplamında áste islewi hám yadtan paydalanıwdıń azlıǵı. Naive Bayes algoritmi Bayes itimallıq teoriyasına tiykarlanıp, hár bir qásiyettiń basqa qásiyetlerden ģárezsiz ekenligi boljawına súyenedi. Bul boljaw ámelde kóbinese durıs kelmese de, Naive Bayes fishing xatların, spam xabarların hám ápiwayı zıyanlı programmalardı anıqlawda ájayıp nátiyjelilik kórsetedi. Algoritm júdá tez isleydi hám kishi oqiw toplamında da jaqsı nátiyje beredi. Multinomial Naive Bayes - elektron pochta hám tekst tiykarındaǵı qáwiplerdi anıqlawda, Bernulli Naive Bayes bolsa ekilik (binary) qásiyetler menen islesiwde abzal.
Logistikalıq regressiya hám sızıqlı modeller.
Logistikalıq regressiya - ekilik klassifikaciyalaw (binary classification) ushın keń qollanılatuģın statistikalıq model bolıp, kiberqáwipsizlikte zıyanlı hám zıyansız fayllardı ajıratıwda bazalıq model sipatında qollanıladı. Ol qásiyetler kombinaciyasına tiykarlanıp, fayldıń zıyanlı bolıw itimalın 0 den 1 ge shekemgi mánis sıpatında esaplaydı. Logistikalıq regressiyanıń kúshi - onıń nátiyjeleri ansat túsindiriliwi hám esaplaw tezligi. Biraq ol quramalı, sızıqlı emes qatnaslardı úyreniwde tereń úyreniw algoritmlerine qaraǵanda kemirek nátiyjeli. Usıǵan qaramastan, ol kóbinese quramalı modeller ushın "baseline" (baslanǵısh salıstırıw noqatı) sıpatında paydalanıladı. 
Ansambl usılları hám model kombinaciyası.
Ámeliy zıyanlı programmalardı anıqlaw sistemalarında kóbinese bir algoritm yemes, al birneshe algoritmlerdiń kombinaciyası ansambl metodı qollanıladi. Stacking usılında hár qıylı ML modelleri "birinshi dáreje" klassifikaciyalaydı hám olardıń nátiyjeleri "meta-model"ge kirisiw sıpatında beriledi. Bagging usılında oqıtıw toplamınıń túrli bólimlerinde birdey algoritm birneshe márte oqıtılıp, nátiyjeler ortashalanadı. Voting (dawıs beriw) usılında bolsa túrli algoritmler ģárezsiz qarar qabıl etip, kópshilik dawısı tiykarında juwmaqlawshı nátiyje belgilenedi. Izertlewler sonı kórsetedi, ansambl usılları birden-bir modelge qaraǵanda zıyanlı programmalardı anıqlawda 3-7 procent joqarı anıqlıq kórsetkishlerin támiyinleydi. 
ML modellerin bahalaw kórsetkishleri.
Zıyanlı programmalardı anıqlawda ML modelleriniń nátiyjeliligin bahalaw ushın birneshe kórsetkishlerden paydalanıladi. Anıqlıq (Accuracy) - durıs klassifikaciyalanǵan úlgilerdiń úlesi - uliwma kórsetkish sipatında qollanılsa da, teńsiz klasslar (kóp zıyansız, az zıyansız) bolǵanda jańalıq tovar (misleading) bolıwi múmkin. Precision (tuwrılıq) - zıyanlı dep belgilengen úlgiler arasında haqıyqıy zıyanlılar úlesi - jalǵan oń nátiyjelerdi bahalaydı. Recall (tolıqlıq) - haqiyqiy zıyanlı úlgiler arasında durıs anıqlanganlar úlesi - jalgan teris nátiyjelerdi bahalaydı. F1-ball bul ekewiniń garmonikalıq ortası bolıp, teń salmaqlı bahalaw imkanın beredi. ROC-AUC iymekligi túrli praglarda (threshold) modeldiń anıqlaw qábiletin kórsetedi. Kiberqáwipsizlik kontekstinde jalgan teris nátiyje (záhárli programmanı ótkerip jiberiw) jalgan oń nátiyjeden (záhársiz fayldı bloklaw) júdá qáwipli esaplanadı, soniń ushın Recall kórsetkishi ayrıqsha áhmiyetli. Mashinalıq úyreniw algoritmleri zıyanlı programmalardı anıqlawda dástúriy usıllarǵa salıstırǵanda sapa jaǵınan jańa dáreje bolıp, keyingi bólimlerde kórip shıǵılatuǵın tereń úyreniw hám gibrid qatnaslar ushın bekkem tiykar jaratadı.
[bookmark: _Toc232510382]2.2. Tereń úyreniw (Deep Learning) modelleri járdeminde statikalıq hám dinamikalıq analiz
Tereń úyreniw (Deep Learning - DL) - kóp qabatlı jasalma neyron tarmaqlarına tiykarlanǵan mashinalıq úyreniwdiń rawajlanǵan túri bolıp, sońǵı jıllarda zıyanlı programmalardı anıqlaw tarawında revolyuciyalıq nátiyjeler kórsetpekte. Dástúriy ML algoritmleri kóbinese qolda ajıratılgan ózgesheliklerge (hand-crafted features) súyenip islese, tereń úyreniw modelleri shiyki maǵlıwmatlardan - baytlar, sistema shaqırıqları, tarmaq paketleri - áhmiyetli ózgesheliklerdi avtomat tárizde úyrenip alıw qábiletine iye. Bul qásiyet DL nı ásirese polimorf, metamorf hám belgisiz zıyanlı programmalardı anıqlawda júdá áhmiyetli yetedi. Bul bólimde tereń úyreniwdiń tiykarǵı arxitekturaları - CNN, RNN, LSTM, Autoencoder hám Transformer - olardıń statikalıq hám dinamikalıq tallawda qollanılıwı tolıq kórip shıǵıladı. 
Tereń úyreniwdiń tiykarǵı principleri hám arxitekturası
Tereń neyron tarmaq bir-biri menen baylanısqan neyronlar qatlamlarınan ibarat: kiriw qatlamı (input layer), bir yamasa bir neshe jasırın qatlamlar (hidden layers) hám shıǵıw qatlamı (output layer). Hárbir neyron aldınģı qabattaģı neyronlardan salmaqlangan signal qabıl etip, aktivaciya funkciyası arqalı shıǵıw signalın payda etedi. Oqıtıw procesinde artqa tarqalıw (backpropagation) algoritmi hám gradiyent túsiw (gradiyent descent) usılı járdeminde salmaqlar iterativ tárizde sáykeslestiriledi - model qáteni minimallastırıwǵa háreket etedi. Tereń tarmaqlardaǵı "tereńlik" - jasırın qatlamlar sanı - modeldiń quramalı naǵıslardı úyreniw qábiletin belgileydi. Zararlı programmalardı anıqlawda qollanılatuǵın DL modelleri ádette 5 ten 50 ge shekem jasirın qatlamǵa iye boladı. Dropout, Batch Normalization hám L2 regulyarizaciya sıyaqlı texnikalar DL modellerinde artıqsha úyreniw (overfitting) mashqalasın kemeytiw ushın qollanıladı. ReLU (Rectifiyed Linear Unit), Sigmoid hám Tanh aktivlew funkciyaları túrli qatlamlarda qollanıladi. Adam, SGD hám RMSprop optimallastırıwshıları oqiw procesin tezlestiriw hám konvergenciyanı jaqsılaw ushın qollanıladı. GPU (Graphics Processing Unit) lardıń parallel esaplaw quwatı tereń úyreniw modellerin úlken kólemdegi zıyanlı programma úlgilerinde oqıtıwdı ámeliy jaqtan ámelge asırıw imkanın berdi. 
Konvolyucion neyron tarmaqlar (CNN) hám statistikalıq analiz
Konvolyucion neyron tarmaqlar (Convolutional Neural Networks - CNN) dáslep kompyuter kóriw (computer vision) tarawında kórinislerdi klassifikaciyalaw ushın islep shiģılgan bolsa da, zıyanlı programmalardı statikalıq analizlewde de ájayıp nátiyjelerdi kórsetpekte. CNNnıń zıyanlı programmalarǵa qollanılıwınıń yeń nátiyjeli usıllarınan biri - zıyanlı programmanı súwret sıpatında kórsetiw (malware visualization) texnikası. Bul usılda orınlanatuǵın fayldıń hár bir baytı 0-255 arasındaǵı piksel mánisi sıpatında talqılanıp, fayl bir ólshemli bayt aǵımınan yeki ólshemli kúlreń súwretleniwge aylandırıladı. Izertlewler sonı kórsetedi, hár qıylı túrdegi zıyanlı programmalar - troyanlar, qurtlar, ransomware - ózine tán vizual úlgiler payda etedi hám CNN bul úlgilerdi joqarı anıqlıq penen tanıydı. Máselen, 2011-jılı Nataraj hám basqalar tárepinen ótkerilgen izertlewde 9 klasslı 9339 zıyanlı programma úlgisi vizualizaciyalanǵan, CNN járdeminde klassifikaciyalanǵan hám 98 procentten joqarı anıqlıqqa yerisilgen. CNN arxitekturasında konvolyucion qatlamlar (convolutional layers) lokal naqıslardı anıqlaydı, pooling qatlamları bolsa maǵlıwmatlardı jıynaydı hám kishi ózgerislerge (máselen, faylģa kirgizilgen kishi ózgerisler) salıstırmalı bekkemlikti támiyinleydi. Tolıq baylanısqan qatlamlar bolsa juwmaqlawshı klassifikaciyanı ámelge asıradı. CNN statikalıq analizde tek vizuallastırıw emes, al shiyki bayt izbe-izliklerin, PE tema maǵlıwmatların hám API shaqırıqları dizimin de tikkeley kirisiw sıpatında qabıl etiwi múmkin. 1D-CNN arxitekturası izbe-iz bayt maǵlıwmatların analizlewde, 2D-CNN bolsa vizuallastırılgan súwretler menen islewde qollanıladı. MalConv - zıyanlı programmalardı anıqlaw ushın arnawlı islep shıǵılǵan CNN arxitekturası bolıp, 2 megabaytqa shekemgi kólemdegi orınlanatuǵın fayldı shiyki halda qabıl etip, statikalıq tallaw tiykarında zıyanlılıq dárejesin anıqlaydı. 

2.2.-súwret.CNN Arxitekturası — Zıyanlı programmalardı anıqlaw
Rekurrent neyron tarmaqlar (RNN) hám izbe-iz maǵlıwmatlar analizi.
Rekurrent neyron tarmaqlar (Recurrent Neural Networks - RNN) izbe-iz (sequential) maǵlıwmatlardı - waqıt qatarı (time seriyes), tekst, sistema shaqırıqları izbe-izligi - analizlew ushın arnawli arnalgan arxitektura. RNN nıń tiykarǵı ózgesheligi - "este saqlaw" mexanizmi: hár bir adım aldınǵı adımlardıń maǵluwmatların "eslep qaladı" hám bul ámeldegi qararǵa tásir yetedi. Zararlı programmalardı dinamikalıq analizlewde RNN áhmiyetli, sebebi programmanıń háreketi - sistema shaqırıwlarınıń izbe-izligi, fayl operaciyaları, tarmaq jalǵanıwları - waqıt boyınsha baylanıslı hám izbe-iz tábiyatqa iye. Biraq ápiwayı RNN "uzın múddetli baylanıslılıq" (long-term dependency) mashqalasına dus keledi - gradiyent joǵalıw (vanishing gradiyent) qubılısı sebepli uzaq izbe-izliklerdegi baylanıslılıqlardı úyrene almay qaladı. Bul mashqalanı saplastırıw ushın LSTM (Long Short-Term Memory) hám GRU (Gated Recurrent Unit) arxitekturaları islep shigilgan. 
LSTM arxitekturası hám dinamikalıq tallawdaǵı qollanılıwı.
LSTM (Long Short-Term Memory) - 1997-jılı Hochreiter hám Schmidhuber tárepinen usınıs yetilgen hám búgingi kúnde zıyanlı programmalardı dinamikalıq analizlewde yeń keń qollanılatuǵın DL arxitekturalarınan biri. LSTMniń tiykargı kúshi oniń arnawli "qapı" (gate) mexanizmleri: kiriw qapısı (input gate), umitiw qapısı (forget gate) hám shıǵıw qapısı (output gate). Bul mexanizmler modelge qaysı maǵlıwmatlardı eslep qalıw, qaysıların umıtıw hám qaysıların shıǵıw sıpatında uzatıw kerekligin avtomatikalıq túrde úyreniw imkaniyatın beredi. Zıyanlı programmalardı anıqlawda LSTM tiykarǵı yeki baǵdarda qollanıladi. Birinshi baǵdar - sistema shaqırıqları (system calls) izbe-izligin tallaw. Sandbox ortalıǵında iske túsirilgen programmanıń ámelge asırǵan sistemalıq shaqırıwları - CreateFile, RegSetValue, WSASend hám basqalar - LSTM modeline izbe-iz jetkeriledi. Model bul izbe-izliktiń "normal" yamasa "zıyanlı" ekenligin anıqlaydı. Izertlewler soni kórsetedi, LSTM sistema shaqırıwları izbe-izligin tallawda dástúriy ML algoritmlerine qaraǵanda 5-12 procent joqarı anıqlıq kórsetedi, ásirese polimorf zıyanlı programmalarda bul parıq jáne de úlken. Ekinshi baǵdar - tarmaq trafigin waqıt qatarı sıpatında tallaw bolıp, LSTM botnetlerdiń buyrıq-basqarıw baylanısların, DNS tunnel hújimlerin hám basqa da tarmaq dárejesindegi qáwiplerdi anıqlawda nátiyjeli qollanıladı. Eki jónelisli LSTM (Bidirectional LSTM) izbe-izlikti hám aldıǵa, hám artqa jóneliste talqılap, kontekstti tolıǵıraq úyrenedi hám jáne de joqarı anıqlıq kórsetedi. Kóp qabatlı (stacked) LSTM arxitekturası bolsa quramalı naģislardı iyerarxiyalıq túrde úyrenip, ásirese quramalı, kóp basqıshlı hújimlerdi anıqlawda nátiyjeli. 
Avtokoderler hám anomaliyalardı anıqlaw
Avtoencoder (Autoencoder) - kiriw maǵlıwmatların dáslep qısılgan (compressed) jasırın kóriniske (latent representation) aylandırıp, sońınan dáslepki halatqa qayta tikleytuģın simmetriyalı neyron tarmaq. Enkoder bólimi maǵlıwmattı qıssa, dekoder bólimi oni qayta tikleydi. Oqıtıw procesinde model kiriw hám shıǵıw arasındaģı ayırmashılıqtı (reconstruction error) minimallastırıwģa háreket etedi. Avtokoderlerdiń kiberqáwipsizliktegi tiykarģı qollanılıwı - anomaliyalardı anıqlaw (anomaly detection). Model tek "normal" maǵlıwmatlarda oqıtıladı hám jana maǵlıwmat kelgende rekonstrukciya qátesin esaplaydı: eger qáte belgilengen shegaradan úlken bolsa, bul úlgi anomal - yagniy potencial zıyanlı - dep belgilenedi. Bul qatnas, ásirese, "nol kún" zıyanlı programmalardı anıqlawda bahalı - model hesh qashan kórmegen zıyanlı programma túrlerin de anomal dep belgileydi, sebebi olar "normal" maǵlıwmatlardan sezilerli parıq qıladı. Variational Autoencoder (VAE) - avtoencoderdiń rawajlangan túri bolıp, jasırın kórinisti itimallıq bólistiriliwi sipatında modellestiredi hám bul anomal úlgilerdi jáne de anıqlaw imkanın beredi. Sparse Autoencoder bolsa jasırın qatlamda kóplegen neyronlardı nolge teń etip, áhmiyetli qásiyetlerdi ajıratıp alıwda nátiyjeli. 
Transformator arxitekturası hám itibar mexanizmi
Transformer arxitekturası hám diqqat mexanizmi (attention mechanism) 2017-jili NLP tarawında revolyuciya jasaģan bolsa, búgin kiberqáwipsizlikte de aktiv qollanılmaqta. Itibar mexanizmi modelge izbe-izliktiń hár bir elementine basqalarına salıstırģanda hár qıylı dárejede "itbar" beriwge imkaniyat jaratadı - bul ásirese uzın sistema shaqırıqları izbe-izligi yamasa úlken kólemdegi kod tallawında áhmiyetli. BERT (Bidirectional Encoder Representations from Transformers) tiykarındaǵı modeller zıyanlı kod fragmentlerin tallawda, zıyanlı skriptlerdi anıqlawda hám fishing tekstlerin klassifikaciyalawda joqarı nátiyjelerdi kórsetpekte. CodeBERT - programma kodin túsiniw ushın arnawlı oqıtılǵan Transformer modeli bolıp, zıyanlı skriptler, obfuskatsiya yetilgen JavaScript hám PowerShell kodların analizlewde nátiyjeli qollanıladi. MalBERT bolsa zıyanlı Android qosımshaların anıqlaw ushın arnawlı beyimlestirilgen BERT modeli bolıp, Android manifest faylları hám smali kodların tallawda 97 procentten joqarı anıqlıqqa erisken. Graph Transformer Networks zıyanlı programmalardıń shaqırıw grafin (call graph) tallawda dástúriy grafikalıq tallawdan ústin nátiyjelerdi kórsetpekte. 
Generativ Adversarial Tarmaqlar (GAN) hám maǵlıwmatlardı keńeytiw.
GAN - eki básekiles neyron tarmaqtan ibarat arxitektura: generator jańa sintetik úlgiler jaratıwǵa, diskriminator bolsa olardıń haqıyqıy yaki jalǵan yekenligin anıqlawǵa háreket yetedi. Zıyanlı programmalardı anıqlawda GAN tiykarınan eki maqsette qollanıladı. Birinshi maqset - maǵlıwmatlardı keńeytiw (data augmentation): ámelde zıyanlı programma úlgileri zıyansız fayllarga qaraganda kemirek boladı hám bul klass disbalansi (class imbalance) mashqalasın keltirip shiǵaradı. GAN jana sintetik zıyanlı programma úlgileri jaratıp, oqiw toplamın keńeytedi hám modeldiń anıqlaw qábiletin arttıradı. Ekinshi maqset - anıqlaw modelleriniń bekkemligin tekseriw: GAN zıyanlı programmalardıń anıqlawdan qashıwshı jańa variantların simulyaciya etip, qorǵaw sistemalarınıń ázzi táreplerin anıqlawǵa járdem beredi. 
Statikalıq hám dinamikalıq analizdi tereń úyreniw menen birlestiriw.
Ámeliy zıyanlı programmalardı anıqlaw sistemalarında statikalıq hám dinamikalıq analizdi birlestiriwge tiykarlanǵan gibrid DL modelleri eń joqarı nátiyjelilikti kórsetedi. Kóp kiriw kanalı (multi-input) neyron tarmaqlar bir waqıttıń ózinde hám statikalıq qásiyetler (PE bas tema, bayt n-grammları) hám dinamikalıq qásiyetler (sistema shaqırıqları, tarmaq trafigi) menen isleydi hám olardan birlestirilgen qásiyet vektori payda etip, juwmaqlawshı klassifikaciyanı ámelge asıradı. Máselen, CNN statikalıq bayt kórinislerin analizlese, LSTM parallel túrde dinamikalıq sistema shaqırıwları izbe-izligin analizleydi hám yeki modeldiń nátiyjeleri birlestirilgen qatlamda (fusıon layer) qosıladı. Izertlewler sonı kórsetedi, bunday gibrid DL modelleri birden-bir statikalıq yamasa dinamikalıq analizge salıstırǵanda anıqlaw dálligin 8 - 15 procentke arttıradı hám jalǵan teris nátiyjeler dárejesin sezilerli dárejede azaytadı. Transfer learning texnikası bolsa úlken maǵlıwmatlar toplamında aldınnan oqıtılǵan modellerdi kishi, qánigelestirilgen toplamlarda sazlaw (fine-tuning) imkaniyatın beredi hám bul az muǵdardaǵı belgilengen maǵlıwmat penen de joqarı anıqlıqqa erisiwge járdem beredi. Tereń úyreniw modelleriniń bul kúshli imkaniyatları kelesi bólimde kórip shıǵılatuǵın gibrid tallaw kóz-qarasınıń tiykarın quraydı.
[bookmark: _Toc232510383]2.3. Gibrid analiz qatnası: statikalıq, dinamikalıq hám minez-qulıqqa tiykarlanǵan metodlardı birlestiriw.
Zıyanlı programmalardı anıqlaw tarawındaǵı ámeliy tájiriybeler sonı kórsetti, hesh bir statikalıq tallaw da, dinamikalıq tallaw da yamasa minez-qulıqqa tiykarlanǵan tallaw jeke halda barlıq qáwiplerge qarsı jeterli dárejede nátiyjeli emes. Hár bir kózqaras óziniń kúshli tárepleri menen birge qatań sheklewlerge de iye. Mine usı mashqalanı sheshiw ushın gibrid analiz kózqarası (Hybrid Analysis Approach) islep shıǵıldı. Gibrid analiz bir neshe analiz usılların maqsetli hám sistemalı túrde birlestirgen halda olardıń hár biriniń abzallıqlarınan paydalanıp, kemshiliklerin óz ara qaplaytuǵın integraciyalasqan sistema sıpatında kórinedi. Bul qatnas zamanagóy kiberqáwipsizlik sistemalarında eń aldınǵı hám nátiyjeli sheshim esaplanıp, izertlew hám sanaat ámeliyatında barǵan sayın keńnen qollanılmaqta. 
Gibrid analiz qatnasınıń áhmiyeti hám zárúrligi.
Gibrid analizdiń zárúrligin túsiniw ushın dáslep hár úsh kózqarastıń tiykarǵı sheklewlerin eske alıw kerek. Statikalıq analiz programmanı iske túsirmesten, oniń kod dúzilisi, bas bet maǵlıwmatları hám bayt qáliplerin úyrenedi. Biraq zamanagóy zıyankes programmalar kodtı shifrlaw, qısıw (packing) hám obfuskaciya texnikalarınan paydalanıp, statikalıq analizdi nátiyjesiz etip qoyadı - shifrlanbaģan jaģdayda kod uliwma oqılmaydı. Dinamikalıq analiz bolsa programmanı sandbox ortalıǵında iske túsirip, real is-háreketin baqlaydı, biraq sandbox ortalıǵın anıqlap, óz zıyanlı funkciyaların óshiriwshi "anti-sandbox" qábiletine iye programmalar bul usıldı da shetlep ótedi. Minez-qulıqqa tiykarlanǵan analiz normal hám zıyanlı is-háreketler arasındaǵı shegaranı anıqlawda qıyınshılıq tuwdıradı hám jalǵan unamlı nátiyjeler dárejesi joqarı bolıwı múmkin. Gibrid qatnas bul úsh usıldıń sheklewlerin óz ara qaplaw arqalı anıqlaw nátiyjeliligin sapa jaǵınan jańa dárejege alıp shıǵadı. Eger zıyanlı programma statikalıq analizden qashıw ushın kodti shifrlasa da, dinamikalıq analiz shifr ashılgannan keyin oniń háreketin baqlaydı. Eger ol sandbox ortalıǵın sezip, dinamikalıq analizden qashsa da, statikalıq ózgeshelikler hám minez-qulıq úlgileri kombinaciyası onı anıqlawǵa járdem beredi. Bul "kóp qatlamlı anıqlaw" (multi-layer detection) principi gibrid analizdiń tiykarǵı kúshin quraydı. 
Statikalıq analiz komponenti hám onıń gibrid sistemaǵa integraciyası.
Gibrid sistemada statikalıq analiz birinshi hám eń tez basqısh sıpatında isleydi. Fayl sistemaǵa túsiwi menen statikalıq tallaw moduli oni bir neshe millisekund ishinde tekserip, dáslepki qáwip-qáterdi bahalawdi ámelge asıradı. Bul basqıshta PE bas tema ózgeshelikleri, import/eksport kesteleri, qatarlar (strings) analizi, entropiya dárejesi hám bayt n-grammları ajıratıladı. Joqarı entropiya (7.0 den joqarı) fayldıń shifrlanǵanlıǵı yamasa qısılǵanlıǵın kórsetip, birden itibardı qaratadı.Gibrid sistemada statikalıq analiz nátiyjeleri tórt tiykarģı maqsette paydalanıladı. Birinshiden, tez filtrlew: anıq zıyansız fayllar keyingi analiz basqıshlarınan ótkerilmeydi hám bul sistema resursların únemleydi. Ekinshiden, qáwip dárejesin dáslepki bahalaw: statikalıq qásiyetler tiykarında faylǵa qáwip ball (risk score) beriledi hám bul keyingi basqıshlarda qollanılatuǵın analiz tereńligin belgileydi. Úshinshiden, dinamikalıq analiz ushın baǵdar beriw: statikalıq analiz anıqlaytuǵın gúmanlı funkciyalar, tarmaq adresleri hám fayllar dinamikalıq analiz waqtında óz aldına baqlanadi. Tórtinshiden, maǵlıwmatlar bazası menen salıstırıw: statikalıq ózgeshelikler aldınǵı tallawlar nátiyjeleri menen salıstırıladı hám uqsas zıyanlı programmalar semeystvoları anıqlanadı. CNN hám Random Forest modelleri statikalıq qásiyetlerdi tallawda gibrid sistemada parallel qollanıladı. CNN vizuallastırılgan bayt kórinislerin analizlese, Random Forest san kórinisindegi qásiyetler vektorin bahalaydı. Olardıń nátiyjeleri salmaqlı kombinaciya usılında biriktiriledi. Izertlewler sonı kórsetedi, bul kombinaciya jalǵız modelge salıstırǵanda 4 - 6 procent joqarı anıqlıq beredi. 
Dinamikalıq tallaw komponenti hám sandbox integraciyası
Gibrid sistemada dinamikalıq analiz basqıshi statikalıq analizden ótip, gúmanlı dep belgilengen fayllar ushın iske túsiriledi. Zamanagóy gibrid sistemalarda sandbox ortalıǵı ápiwayı virtualizaciyadan ádewir quramalı bolıp, zıyanlı programmalardıń anti-sandbox texnikaların aylanıp ótiw ushın arnawlı beyimlestirilgen. "Bare-metal" qum qutıları tolıq fizikalıq mashinadan ibarat bolıp, virtual ortalıq belgilerin joq etedi. Paydalanıwshı iskerligin simulyaciya etiwshi moduller tıshqan háreketi, klaviatura basıwları hám programmalar arasındaǵı ótiwlerdi imitaciya etip, "uyqılap atırǵan" zıyanlı programmalardı jedellestiredi. Dinamikalıq analiz procesinde tómendegi maǵlıwmatlar toplanadı hám strukturalastırıladı: sistema shaqırıqları jurnalı (system call log) - waqıt belgisi menen birge hárbir shaqırıwdıń atı, parametrleri hám qaytargan mánisi; fayl sisteması ózgerisleri - jaratılgan, ózgertilgen, óshirilgen hám atı ózgertilgen fayllar; dizimge alıw dápteri (registry) operaciyaları - qosılgan yamasa óshirilgen giltler hám mánisler; tarmaq iskerligi - DNS sorawları, HTTP/HTTPS jalģanıwları, jiberilgen hám qabıl etilgen paketler; process iskerligi - jaratılgan procesler, inekciya uriniwları hám procesler arasındaǵı qatnaslar; yad operaciyaları - ajıratılgan yad blokları, jaziw hám oqiw operaciyaları. Bul kóp ólshemli maǵlıwmatlar LSTM hám GRU modelleri tárepinen izbe-iz tallanadı. Sistema shaqiriwları izbe-izligi LSTM modeline jiberilse, tarmaq paketleri aǵımı óz aldına RNN modeli tárepinen analizlenedi. Parallel islewshi (multi-threaded) arxitektura sebepli bul tallawlar bir waqıtta ámelge asırıladı hám nátiyjeler oraylıq qarar qabıl etiw moduline jiberiledi. 
Minez-qulıqqa tiykarlanǵan analiz hám real waqıt baqlawı
Minez-qulıqqa tiykarlanǵan analiz (behavior-based analysis) gibrid sistemanıń úshinshi hám turaqlı isleytuǵın komponenti esaplanadı. Bul komponent tek gúmanlı fayllar ushın emes, al sistemada isleytuģın barlıq procesler ushın turaqlı fon rejiminde isleydi. UEBA (User and Entity Behavior Analytics) principlerine tiykarlanıp, hár bir baǵdarlama hám paydalanıwshı ushın "normal minez-qulıq profili" dinamikalıq túrde qurıladı hám jańalanıp barıladı. Minez-qulıqqa tiykarlanǵan komponent úsh dárejede isleydi. Process dárejesinde: CPU hám yadtan paydalanıw, ashilgan fayllar dizimi, jaratılgan tarmaq jalģanıwları, basqa proceslerge múrájáát hám sistema resurslarınan paydalanıw úlgileri baqlanadi. Sistema dárejesinde: fayl sistemasının uliwma jaģdayı, dizim dápterindegi ózgerisler, paydalanıwshı huqıqların keńeytiwge uriniwlar (privilege escalation) hám xızmetler jaģdayı qadaǵalanadı. Tarmaq dárejesinde: jalģanıw jiyiligi, maǵlıwmat jetkerip beriw kólemi, jalģanıw waqti hám geografiyalıq jaylasıw anomaliyaları anıqlanadı. Anomaliya anıqlaw ushın gibrid sistemada bir neshe parallel model isleydi. Izolyaciya togayı (Isolation Forest) algoritmi kóp ólshemli minez-qulıq maǵlıwmatlarında anomal úlgilerdi tez ajıratadı. Autoencoder modeli normal háreket ushın oqıtılıp, rekonstrukciya qátesi joqarı bolǵan úlgilerdi anomal dep belgileydi. Bir klaslı SVM (One-Class SVM) bolsa tek normal maǵlıwmatlar tiykarında shegaranı ornatıp, onnan shetke shiqqan jagdaylardı anıqlaydı. 

2.2.-suwret.Gibrid analiz arxitekturası sxeması
Maǵlıwmatlardı birlestiriw strategiyaları
Gibrid analiz sistemasınıń eń áhmiyetli hám quramalı bólimi - túrli komponentlerden keletuǵın nátiyjelerdi optimal túrde birlestiriw (fusıon) strategiyası. Úsh tiykarģi birlestiriw dárejesi bar: maǵlıwmat dárejesinde birlestiriw (data-level fusıon), qásiyet dárejesinde birlestiriw (feature-level fusıon) hám qarar dárejesinde birlestiriw (decision-level fusıon).Maǵluwmatlar dárejesinde birlestiriw - statikalıq, dinamikalıq hám minez-qulıq maǵlıwmatları birlestirilip, birden-bir úlken maǵlıwmatlar matricası payda etiledi hám bul matrica birden-bir model tárepinen talqılanadı. Bul kózqaras maǵlıwmatlar arasındaǵı qatnaslardı tolıq saqlaydı, biraq úlken esaplaw resursların talap etedi. Qásiyet dárejesinde birlestiriw - hár bir komponent óziniń qásiyetler vektorin payda etip, olar birlestirilgen vektorda qosıladı hám juwmaqlawshı model bul keńeytilgen vektor menen isleydi. Bul qatnas gibrid sistemalarda eń keń qollanıladı hám jaqsı teńsalmaqlılıqtı támiyinleydi.Qarar dárejesinde birlestiriw - eń iykemlesken qatnas bolıp, hár bir komponent erkin qarar qabıl etip, óz isenim dárejesin (confidence score) bildiredi. Juwmaqlawshı qarar bul individual qararlardı salmaqlı kombinaciya, Bayes birlestiriw yamasa Dempster-Shafer teoriyası arqalı birlestirip qabıl etiledi. Dinamikalıq salmaq sisteması - statikalıq tallaw isenimli nátiyje berse onıń salmaǵı arttırıladı, dinamikalıq tallaw anıq belgilerdi anıqlasa ol ústin keledi - gibrid sistemanıń beyimlesiwsheńligi hám anıqlıǵın jáne de arttıradı. 
Gibrid sistemanıń arxitekturası hám islew procesi.
Tolıq gibrid tallaw sistemasınıń arxitekturası tómendegi izbe-iz hám parallel isleytuģın modullerden ibarat. Kiriw moduli barlıq kanallardan - fayl júklew, tarmaq trafigi, elektron pochta, veb-brauzer - fayllar hám obyektlerdi qabil etip, náwbet (queue) sistemasına jaylastıradı. Tez analizlew moduli (fast path) fayldı bir neshe millisekundta imza bazası hám statikalıq ML modeli menen tekseredi: anıq zıyanlı yamasa anıq zıyansız fayllar sol basqıshta sheshiledi hám tereń analizge ótkerilmeydi. Tereń analiz moduli (deep path) gúmanlı fayllardı parallel túrde sandbox ortalıǵına jiberip, dinamikalıq analiz hám minez-qulıq baqlawın ámelge asıradı. Kontekst moduli fayldıń kelip shıǵıwı, jiberiwshi, waqıt hám basqa meta maǵluwmatlardı esapqa alıp, qáwip bahalawshı ózgeshelikler bazasin bayıtadı. Qarar etiw moduli barlıq komponentlerden kelgen nátiyjelerdi birlestirip, juwmaqlawshı qáwip ballın esaplaydı hám tiyisli juwap sharaların iske qosadı. Ámeliyatta engizilgen gibrid analiz sistemaları dástúriy usıllarǵa salıstırǵanda sezilerli jetiskenliklerdi kórsetpekte. VirusTotal - dúnyadaǵı eń belgili zıyanlı programmanı tallaw platforması - 70 ten aslam antivirus hám tallaw quralınıń nátiyjelerin birlestirip, gibrid qatnas principin sanaat kóleminde ámelge asıradı. Hybrid Analysis (CrowdStrike) platforması statikalıq PE analizi, sandbox dinamik analizi hám tarmaq trafigi analizin bir sistemada birlestirgen halda kúnine millionlap úlgilerdi tekseredi. ANY.RUN interaktiv sandbox sisteması paydalanıwshıǵa real waqıtta zıyanlı programmanıń háreketin baqlaw imkanın beriwshi gibrid analiz ortalıǵı sıpatında qollanıladı. Izertlew nátiyjeleri sonı kórsetedi, durıs sazlanǵan gibrid tallaw sisteması jeke statikalıq tallawǵa salıstırǵanda anıqlaw dálligin 15 - 25 procentke, jeke dinamikalıq tallawǵa salıstırǵanda bolsa 10 - 18 procentke arttıradı. Jalǵan unamsız nátiyjeler (missed detections) dárejesi 2-3 procentke, jalǵan unamlı nátiyjeler bolsa 1-2 procentke túsiriledi. Bul kórsetkishler gibrid tallaw qatnasın zamanagóy kiberqáwipsizlik sistemalarında eń optimal sheshim ekenligin isenimli túrde tastıyıqlaydı hám usı diplom jumısınıń úshinshi babında tolıq kórip shıǵılatuǵın ámeliy sistema islep shıǵıw ushın bekkem teoriyalıq hám metodologiyalıq tiykar jaratadı.



[bookmark: _Toc232510384]III BAP. SISTEMANI ISLEP SHIǴIW, SINAP KÓRIW HÁM NÁTIYJELERDI TALQILAW.
[bookmark: _Toc232510385]3.1 Jasalma intellektke tiykarlanǵan zıyanlı programmalardı anıqlaw sistemasınıń arxitekturası hám ámelge asırılıwı.
Zıyanlı programmalardı anıqlawdıń teoriyalıq tiykarları hám metodologiyalıq qatnasları aldınǵı baplarda tolıq kórip shıǵıldı. Bul bapta teoriyalıq bilimlerdi ámeliyatqa engiziw - yaǵnıy jasalma intellektke tiykarlanǵan zıyanlı programmalardı anıqlaw sistemasın joybarlaw, arxitekturasın belgilew hám programmalıq jaqtan ámelge asırıw procesi kórip shıǵıladı. Sistema gibrid tallaw qatnasına tiykarlanıp, statikalıq, dinamikalıq hám minez-qulıqqa tiykarlanǵan tallaw komponentlerin birden-bir integraciyalasqan arxitekturada birlestiredi. Islep shıǵılǵan sistema real kiberqáwipsizlik ortalıǵında qollanılıwı ushın arnalǵan bolıp, joqarı anıqlıq, jedel islew hám keńeyiw (scalability) qábiletlerine iye bolıwǵa baǵdarlanǵan.
Sistemanı islep shıǵıwda eń dáslep oǵan qoyılatuǵın funkcional hám funkcional emes talaplar anıqlap alındı. Funkcional talaplar tómendegilerdi óz ishine aladı: orınlanatuģın fayllardı (PE, ELF, APK) real waqıt rejiminde analizlew; statikalıq qásiyetlerdi avtomatikalıq ajıratıw hám ML modeli arqalı bahalaw; gúmanlı fayllardı sandbox ortalıǵında dinamikalıq analizlew; tarmaq trafigin hám sistema shaqırıqların baqlap, anomaliyalardı anıqlaw; analiz nátiyjelerin tolıq esabat kórinisinde usınıw; jana zıyanlı programma úlgileri menen modeldi turaqlı jańalap barıw (incremental learning). Funkcional emes talaplar sıpatında tómendegiler belgilendi: sistema sekundına keminde 100 fayldı parallel talqılay alıwı; statikalıq talqılaw basqıshı 500 millisekund ishinde juwmaqlanıwı; anıqlaw dálligi (F1-score) 96 procentten joqarı bolıwı; jalǵan teris nátiyjeler dárejesi 2 procentten artpawı; sistema 99.9 procent bar bolıw (availability) dárejesin támiyinlewi; keńeyiw qábileti - júkti gorizontal keńeytiw (horizontal scaling) imkaniyatı.Joybarlaw principleri sipatında modullıq (modularity), bos baylanıslılıq (loose coupling), joqarı kogeziya (high cohesion) hám "qorganıw tereńligi" (defense in depth) principleri qabıl etildi. Modullilik principi hár bir komponentti ģárezsiz túrde islep shiģiw, sınaqtan ótkeriw hám jańalaw imkaniyatın beredi. Bosasqan baylanıs bolsa bir komponenttegi ózgeris basqa komponentlerge minimal tásir etiwin támiyinleydi.
Sistemanıń ulıwma arxitekturası
Islep shıǵılǵan sistema tórt tiykarǵı qatlamnan ibarat kóp qabatlı (multi-tiyer) arxitekturaǵa iye. Birinshi qatlam - maǵlıwmatlardı jiynaw hám dáslepki qayta islew qatlamı (Data Collection and Preprocessing Layer). Bul qatlam túrli dereklerden - fayl sisteması, tarmaq interfeysi, elektron pochta shlyuzi, veb-proksi - fayllar hám obyektlerdi qabıl etip, olardı standartlastırılgan formatqa keltiredi. Apache Kafka xabar náwbeti sisteması arqalı joqarı júklemede de maǵlıwmatlar joytılmastan qayta isleniwi támiyinlenedi. Fayl formatin tekseriw, dublikat filtrlew (MD5/SHA-256 xesh tiykarında) hám dáslepki metamaģlıwmat ajıratıw usı qatlamda ámelge asırıladı. Ekinshi qatlam - analiz qatlamı (Analysis Layer) - sistemanıń tiykarǵı jumıs bólegi bolıp, úsh parallel isleytuǵın modulden ibarat: statikalıq analiz moduli, dinamikalıq analiz moduli hám minez-qulıq analizi moduli. Úshinshi qatlam - intellektual qarar qabıl etiw qatlamı (Intelligent Decision Layer) - hár úsh modulden kelgen nátiyjelerdi birlestirip, juwmaqlawshı qáwip-qáterdi bahalawdı ámelge asıradı. Tórtinshi qatlam - basqarıw hám esabat qatlamı (Management and Reporting Layer) - administrator interfeysi, esabat generatorı, eskertiwler sisteması hám API shlyuzınan ibarat. Mikroservis arxitekturası tiykarında qurilgan sistemada hárbir modul Docker konteynerinde óz aldına islep, Kubernetes orkestrlew sisteması arqalı basqarıladı. Bul qatnas júklemege qarap avtomatikalıq keńeyiw (auto-scaling) hám nasazlıqlardan qorǵaw (fault tolerance) imkaniyatın beredi. REST API hám gRPC protokolları arqalı moduller arasındaǵı baylanıs támiyinlenedi. 

3.1.-súwret. Sistemanıń tolıq arxitekturalıq sxeması. Jasalma intellektke tiykarlanǵan zıyanlı programmalardı anıqlaw sisteması
Statikalıq analiz moduliniń ámelge asırılıwı.
Statikalıq analiz moduli Python programmalastırıw tilinde islep shigilgan bolıp, PE faylların analizlew ushın profil kitapxanasınan, bayt analizi ushın bolsa arnawli islep shigilgan modulden paydalanadi. Modul tómendegi ózgesheliklerdi avtomatikalıq túrde ajıratadı: PE atama ózgeshelikleri - DLL xarakteristikası, sekciyalar sanı, virtual mánzil, shiyki maǵlıwmat ólshemi, entropiya dárejesi; import kestesi - import etilgen DLLler hám funkciyalar dizimi, olardıń salıstırmalı operativ mánzilleri (RVA); qatarlar analizi - orınlanatuģın fayldan ajıratılgan tekstli qatarlar, URL mánziller, IP mánziller, dizimge alıw dápteri jolları; bayt n-grammları - 2-gramm, 3-gramm hám 4-gramm jiyilik vektorları.
import pefile
import math
import numpy as np
from collections import Counter

class StaticAnalyzer:
    def __init__(self, model_path):
        self.model = self.load_model(model_path)
        self.feature_extractor = FeatureExtractor()
    
    def analyze(self, file_path):
        pe = pefile.PE(file_path)
        features = {}
        
        # PE sarlavha xususıyatlari
        features['sections_count'] = len(pe.sections)
        features['imports_count'] = self.count_imports(pe)
        features['entry_point'] = pe.OPTIONAL_HEADER.AddressOfEntryPoint
        
        # Entropiya hisoblash
        with open(file_path, 'rb') as f:
            data = f.read()
        features['entropy'] = self.calculate_entropy(data)
        
        # N-gramm xususıyatlari
        features['bigrams'] = self.extract_ngrams(data, 2)
        
        return self.model.predict(features)
    
    def calculate_entropy(self, data):
        counter = Counter(data)
        total = len(data)
        entropy = 0
        for count in counter.values():
            p = count / total
            if p > 0:
                entropy -= p * math.log2(p)
        return entropy
CNN modeli statikalıq analiz ushın TensorFlow hám Keras kitapxanaları járdeminde qurilgan. Kirisiw qatlamı 256 ólshemli bayt vektorın qabıl yetedi, úsh konvolyucion qatlam (32, 64 hám 128 filtr) lokal naǵıslardı ajıratadı, yeki tolıq baylanısqan qatlam (512 hám 256 neyron) joqarı dárejeli qásiyetlerdi úyrenedi hám sigmoid aktivlestirilgen shıǵıw neyronı juwmaqlı zıyanlanıw itimalın esaplaydı. Model EMBER (Endgame Malware BEnchmark for Research) maǵlıwmatlar toplamında - 1 million PE fayl úlgisinde - oqitilgan. 
Dinamikalıq analiz moduliniń ámelge asırılıwı.
Dinamikalıq analiz moduli Cuckoo Sandbox infrastrukturasına tiykarlanıp, onın ústine arnawlı ML analiz qatlamı qosılgan. Sandbox ortalıǵı Windows 10 hám Ubuntu 20.04 virtual mashinaların qollap-quwatlap, fayldı 120 sekund dawamında baqlaydı. Baqlaw nátiyjelerin qayta islew ushın arnawlı islep shıǵılǵan analiz pipeline isletiledi. Sistema shaqırıqların talqılaw ushın LSTM modeli islep shıǵıldı. Model kiriw sıpatında 1000 sistema shaqırıwınan ibarat izbe-izlikti qabıl etedi. Hár bir shaqırıq 128 ólshemli embedding vektorına aylandırıladı. Eki qatlamlı LSTM (256 hám 128 jasirın birlik) izbe-izlikti analizlep, qásiyetler vektorın payda yetedi. Dropout (0.3) hám Batch Normalization qatlamları artıqsha úyreniwdiń aldın aladı. PyTorch tiykarında ámelge asırılǵan bul model Microsoft Malware Classification Challenge maǵlıwmatlar toplamında oqıtılıp, sistema shaqırıqları izbe-izligin 94,7 procent anıqlıqta klassifikaciyalaydı. Tarmaq trafigin tallaw ushın óz aldına modul islep shıǵıldı. Scapy kitapxanası járdeminde tarmaq paketleri uslanıp, DNS sorawları, HTTP sorawları temaları, TCP/UDP jalģanıw úlgileri hám maǵlıwmat jetkerip beriw waqıtları (inter-arrival times) ajıratıladı. Bul ózgeshelikler Random Forest modeli tárepinen analiz etilip, buyrıq-basqarıw (C&C) baylanısları hám maǵlıwmat shıǵıp ketiwi (data exfiltration) jaģdayların anıqlaydı. 
Minez-qulıq analizi moduliniń ámelge asırılıwı.
Minez-qulıq analizi moduli real waqıtta isleytuǵın agent (real-time agent) sıpatında baqlanıp atırǵan sistemada ornatıladı. Windows ortalıǵında ETW (Event Tracing for Windows) mexanizmi, Linux ortalıǵında bolsa eBPF (extended Berkeley Packet Filter) texnologiyası járdeminde tómen dárejeli sistema waqıyaları tutılıp, oraylıq analiz serverine jiberiledi. Bul qatnas minimal sistema júklemesi (2 - 3 procent CPU sarplanıwı) menen joqarı qamtıp alıwdı támiyinleydi. Minez-qulıq bazası (behavior baseline) hár bir process ushın ózgeriwsheń ayna (sliding window) usılında turaqlı jańalanıp barıladı. Izolyaciya togayı (Isolation Forest) algoritmi scikit-learn kitapxanası járdeminde ámelge asırılgan hám anomaliyanı anıqlaw ushın qollanıladı. Model contamination parametri 0.05 ke ornatılǵan - yaǵnıy oqıtıw maǵlıwmatlarınıń 5 procenti anomal dep esaplanadı hám bul kiberqáwipsizlik tarawındaǵı ámeliy tájiriybege sáykes keledi. 
Qarar qabıl etiw moduli hám qáwip ballın esaplaw
Qarar qabıl etiw moduli úsh komponentten kelgen nátiyjelerdi Dempster-Shafer dáliller teoriyası (Dempster-Shafer Theory of Evidence) tiykarında birlestiredi. Bul teoriya dástúriy Bayes usılınan parıqlı túrde, anıqsızlıq (uncertainty) hám tolıq bilmew jaǵdayların da esapqa aladı - bul kiberqáwipsizlikte ayrıqsha áhmiyetli, sebebi ayırım jaǵdaylar "anıq zıyanlı" yamasa "anıq zıyansız" dep belgilenbeydi. Qáwip skorı (Risk Score) 0 den 100 ge shekemgi shkalada kórsetilip, tómendegi formula tiykarında esaplanadı: RS = w1×S_static + w2×S_dynamic + w3×S_behavior + w4×S_context, bul jerde w1=0.25, w2=0.40, w3=0.25, w4=0.10 salmaq koefficiyentleri bolıp, olar kross-validatsiya tiykarında empirikalıq jol menen anıqlanǵan. Dinamikalıq analizge joqarı salmaq beriliwi onıń eń tolıq informaciya beriwi menen túsindiriledi. Qáwip balı 80 den joqarı bolsa, fayl "Zıyanlı," 50-79 aralıǵında "Gúmanlı," 20-49 aralıǵında "Abaylı bolıw usınıs etiledi" hám 20 dan tómen bolsa "Zıyansız" dep belgilenedi. 
Texnologiyalıq stek hám infrastruktura
Sistema tómendegi texnologiyalıq stek tiykarında ámelge asırılgan. Backend programmalastırıw tili sipatında Python 3.10 tanlangan - keń ML ekosistemaları, jetik kitapxanalar hám joqarı islep shigarıw tezligi sebepli. ML freymvorkleri sipatında TensorFlow 2.12 (CNN, Autoencoder modelleri ushın) hám PyTorch 2.0 (LSTM, Transformer modelleri ushın) qollanilgan. Maǵluwmatlar bazası retinde PostgreSQL (sistemalıq analiz nátiyjeleri ushın), Redis (kesh hám real waqıt maǵluwmatları ushın) hám Elasticsearch (jurnal jazıwların indekslew hám izlew ushın) tańlanǵan. Konteynerizaciya ushın Docker hám Kubernetes, monitoring ushın Prometheus hám Grafana, CI/CD ushın GitLab CI qollanilgan. Adminstraciyanıń veb-interfeysi React.js tiykarında islep shıǵılǵan bolıp, real waqıtta tallaw nátiyjelerin vizuallastırıw, qáwip dárejesi boyınsha filtrlew, tolıq tallaw esabatları hám sistema jaǵdayın monitoring etiwdi támiyinleydi. REST API arqalı úshinshi tárep qáwipsizlik sistemaları - SIYEM, SOAR, antivirus ónimleri menen integraciyalanıwı múmkin.Solay etip, islep shıǵılǵan sistema arxitekturası zamanagóy programmalıq injenerlik principleri hám jasalma intellekt texnologiyaların tabıslı birlestirgen halda zıyanlı programmalardı joqarı anıqlıqta anıqlawǵa qaratılǵan. Keyingi bólimde usı sistemanıń real maǵlıwmatlar toplamında sınaqtan ótkeriliwi hám nátiyjelerdiń tolıq analizi kórip shıǵıladı.
[bookmark: _Toc232510386]3.2. Sistemanı real maǵlıwmatlar toplamında sınaw hám nátiyjeliligin bahalaw.
Hár qanday jasalma intellektke tiykarlanǵan sistemanıń haqıyqıy bahası onıń teoriyalıq kórsetkishleri menen emes, al real maǵlıwmatlar hám ámeliy sharayatlarda kórsetetuǵın nátiyjeliligi menen belgilenedi. Islep shıǵılǵan gibrid tallaw sistemasın sınaqtan ótkeriw procesi puqta rejelestirilgen metodologiya tiykarında ámelge asırıldı. Sınawlar bir neshe basqıshta ótkerildi: maǵlıwmatlar toplamın tayarlaw, modellerdi oqıtıw, validlew, real sharayatta sınaw hám dástúriy usıllar menen salıstırmalı tallaw. Bul bólimde sınaqlar metodologiyası, paydalanılǵan maǵlıwmatlar toplamları, alınǵan nátiyjeler hám olardıń tolıq analizi keltiriledi. 
Sınaw maǵlıwmatlar toplamlarınıń sıpatlaması
Sistemanı sınaqtan ótkeriw ushın bir neshe ashıq hám sanaat maǵlıwmatlar toplamlarınan paydalanıldı. Tiykarǵı maǵluwmatlar toplamı sıpatında EMBER (Endgame Malware BEnchmark for Research) toplamı tańlandı. EMBER 2018 versiyası 1 million PE fayl úlgisin óz ishine aladı: 300 000 zıyanlı, 300 000 zıyansız hám 400 000 "belgisiz" (jarlıqsız) úlgi. Hár bir úlgi ushın aldınnan esaplanǵan 2351 qásiyet bar bolıp, olar PE atı, import/eksport, qatarlar, bayt gistogramması hám bayt entropiya gistogrammaların qamtıp aladı. Ekinshi áhmiyetli maǵlıwmatlar toplamı - VirusShare toplamı bolıp, onnan 150 000 tastıyıqlangan zıyanlı programma úlgisi alındı. Bul úlgiler hár qıylı zıyanlı programmalar semeystvoların qamtıp aladı: Trojan (42 procent), Worm (18 procent), Ransomware (15 procent), Spyware (12 procent), Adware (8 procent) hám basqa túrler (5 procent). Zıyansız fayllar ushın Microsoft Windows sistemalıq faylları, keń tarqalǵan ashıq kodlı programmalar hám tastıyıqlanǵan kommerciyalıq programmalar toplamınan 150 000 úlgi alındı. Dinamikalıq tallaw ushın Cuckoo Sandbox arqalı 50 000 úlgi iske qosıldı hám sistema shaqırıqları jurnalları jıynaldı - bul 2,3 gigabayt kólemdegi strukturalıq maǵlıwmattı quradı. Tarmaq trafiginiń analizi ushın CTU-13 maǵlıwmatlar toplamınan paydalandı. Bul toplam 13 túrli botnet scenariysin óz ishine algan pcap formatındaǵı tarmaq trafigi jazıwların hám zıyansız trafik úlgilerin qamtıp aladı. Uliwma sınaw toplamı kólemi 350 000 úlgiden ibarat bolıp, olardan 175 000 zıyanlı, 175 000 zıyansız fayllardan ibarat. Bul teńlestirilgen bólistiriw sınaq nátiyjeleriniń isenimliligin támiyinledi. 
Maǵlıwmatlardı tayarlaw hám aldınnan qayta islew
Shiyki maǵlıwmatlardı ML modellerine ótkeriwden aldın bir qatar dáslepki qayta islew basqıshları ámelge asırıldı. Birinshi basqısh - maǵlıwmatlardı tazalaw: buzılgan, oqiwģa bolmaytuģın hám kólemi nolge teń fayllar shigarıp taslandı. Dublikat fayllar SHA-256 xesh tiykarında anıqlanıp, toplamnan alıp taslandı - bul ulıwma kólemdi 4,2 procentke qısqarttı. Ekinshi basqısh - qásiyetlerdi normallastırıw: san kórinisindegi qásiyetler Min-Max normallastırıw usılı menen 0 - 1 aralıǵına keltirilgen. Entropiya, sekciyalar sanı, import funkciyalar sanı sıyaqlı qásiyetler hár qıylı ólshemlerde bolǵanlıqtan bul qádem modellerdiń turaqlı úyreniliwin támiyinledi. Úshinshi basqısh - qásiyetlerdi tańlaw: SHAP (Shapley Additive exPlanations) mánis analizi arqalı 2351 qásiyetten en áhmiyetlisi 847 si tańlap alındı. Bul qádem modeldiń oqıtıw waqtın 38 procentke qısqarttı hám hádden tıs úyreniw qáwpin azayttı. Tórtinshi basqısh - maǵlıwmatlardı bóliw: ulıwma toplam 70 procent oqıtıw (245 000 úlgi), 15 procent validlew (52 500 úlgi) hám 15 procent sınaw (52 500 úlgi) bólimlerine bólindi. Stratifikaciyalanǵan bóliw usılı hár bir bólimde klasslıq qatnastıń birdey saqlanıwın támiyinledi. 
Modellerdi oqıtıw hám sazlaw
Statikalıq analiz ushın CNN modeli NVIDIA A100 GPU da 48 saat dawamında oqitıldı. Oqıtıw procesinde Adam optimallastırıwshısı (baslanǵısh úyreniw tezligi 0,001), binar kross-entropiya joǵaltıw funkciyası hám erte toqtatıw (early stopping, patiyence=10) qollanıldı. Giper-parametrlerdi sazlaw ushın Bayesian optimallastırıw usılı qollanıldı - bul Grid Search ke qaraganda 5 márte tezirek optimal parametrlerdi taptı. Eń jaqsı nátiyje batch_size=256, learning_rate=0.0003, dropout_rate=0.4 parametrleri menen alındı. LSTM modeli dinamikalıq analiz ushın 72 saat dawamında oqitıldı. Sistema shaqırıqları sózligi 341 siyrek ushırasatuǵın shaqırıqtan ibarat bolıp, hár biri 128 ólshemli embedding vektorına aylandırıldı. Yeki qatlamlı LSTM (256 - 128 jasirın birlik) 5-marta kross-validatsiya menen bahalandı hám orta F1-score 0,947 ge teń boldı. Random Forest modeli tarmaq trafiginiń analizi ushın 500 terek penen oqitıldı, max_depth=20, min_samples_split=5 parametrleri optimal nátiyje berdi. Ansambl modeli - juwmaqlawshı gibrid qarar qabıl etiw sisteması - Stacking usılında qurıldı. Meta-úyreniwshi sipatında Logistic Regression tanlandı, sebebi ol túrli modellerden kelgen itimallıqlar tiykarında optimal sızıqlı kombinaciyanı tabiwda nátiyjeli. Meta-úyreniwshi 10 eselik kross-validatsiya menen oqıtılıp, salmaq koefficiyentleri empirikalıq jol menen anıqlandı. 
Tiykarǵı nátiyjelilik kórsetkishleri
Sistemanıń nátiyjeliligi sınaw toplamında tómendegi kórsetkishler boyınsha bahalandı. Statikalıq analiz moduli (CNN + Random Forest ansambli) ushın alıngan nátiyjeler: Accuracy - 97.3 procent, Precision - 96.8 procent, Recall - 97.1 procent, F1-score - 0.969, ROC-AUC - 0.991. Jalǵan unamlı nátiyjeler sanı 1423 (2,7 procent), jalǵan unamsız nátiyjeler sanı 1521 (2,9 procent) ti quradı. Dinamikalıq tallaw moduli (LSTM + tarmaq tallawı): Accuracy - 95.8 procent, Precision - 95.2 procent, Recall - 96.4 procent, F1-score - 0.958, ROC-AUC - 0.987. Dinamikalıq analiz statikalıq analizge qaraganda biraz tómen anıqlıq kórsetken bolsa da, ol statikalıq analiz anıqlay almaģan 847 polimorf hám shifrlangan zıyanlı programma úlgisin tabıslı anıqladı. Bul eki metodtıń óz-ara tolıqlıǵın ayqın kórsetedi. Minez-qulıq analizi moduli (Isolation Forest + One-Class SVM) ushın: Precision - 91.3 procent, Recall - 88.7 procent, F1-score - 0.899, False Positive Rate - 8.4 procent. Minez-qulıq analizi jeke halda tómen kórsetkishler menen islese de, gibrid sistemada ol basqa moduller anıqlay almaǵan 312 "uyqılap atırǵan" zıyanlı baǵdarlamanı anıqlawda sheshiwshi rol oynadı. Gibrid sistemanıń juwmaqlawshı nátiyjeleri: Accuracy - 98,4 procent, Precision - 98,1 procent, Recall - 98,7 procent, F1-score - 0,984, ROC-AUC - 0,997, jalǵan unamsız nátiyjeler dárejesi - 1,3 procent, jalǵan unamlı nátiyjeler dárejesi - 1,9 procent. Bul nátiyjeler hár úsh komponenttiń jeke nátiyjelerinen sezilerli dárejede joqarı bolıp, gibrid qatnastıń nátiyjeliligin tastıyıqlaydı. 
Shaqatlıq matricası hám klass boyınsha tallaw
Gibrid sistemanıń aljasıqlıq matricası (Confusıon Matrix) tómendegidey nátiyjelerdi kórsetti. Sınaw toplamındaǵı 26 250 zıyanlı úlgiden 25 908 i tuwrı zıyanlı (True Positive), 342 si bolsa jalǵan zıyansız (False Negative) dep belgilendi. 26 250 zıyansız úlgiden 25 750 i tuwri zıyansız (True Negative), 500 i jalgan zıyanlı (False Positive) dep belgilendi. Zıyanlı programma túrleri boyınsha analiz áhmiyetli ayırmashılıqlardı kórsetti. Ransomware eń joqarı anıqlanıw dárejesine - 99,4 procentke iye boldı, sebebi onıń shifrlaw jumısı júdá ózine tán hám anıq minez-qulıq úlgilerin kórsetedi. Troyanlar 98.7 procent anıqlıq penen anıqlandı. Qurt hám viruslar 97,9 - 98,2 procent aralıǵında anıqlandı. Eń qıyın anıqlanatuǵın túr - Fileless malware (fayllarsız zıyanlı programmalar) bolıp, 91,2 procent anıqlıq penen anıqlandı. Bul úlgiler tek yadta islewi hám nızamlı sistema qurallarınan paydalanıwı sebepli dástúriy anıqlaw usılların qıyınlastıradı. Belgisiz zıyanlı programmalar semeystvoları - yaǵnıy oqıtıw toplamında bolmaǵan jańa túrler - ushın sınaq ótkerildi. Usı maqsette 5000 jańa úlgi jıynalıp, sistemaǵa jiberildi. Gibrid sistema olardıń 87.3 procentin tuwrı zıyanlı dep belgiledi - bul kórsetkish dástúriy qoltańba tiykarındaǵı usıllardıń derlik nol procentlik nátiyjesinen keskin parıqlanadı hám sistemanıń generalizaciyalaw qábiletin tastıyıqlaydı. 
Jumıs islew tezligi hám resurs jumsaw analizi
Sistemanıń ámeliy qollanılıwı ushın anıqlaw dálliginen tısqarı islew tezligi de áhmiyetli kórsetkish bolıp esaplanadı. Tekseriw infrastrukturası 8 yadroli Intel Xeon processor, 32 GB operativ yadro hám NVIDIA T4 GPU dan ibarat edi. Statikalıq tallaw basqıshı ortasha 187 millisekund (ms) waqıt talap etti: qásiyetlerdi ajıratıw - 42 ms, CNN modeli inference - 89 ms, Random Forest inference - 56 ms. Bul kórsetkish belgilengen 500 ms talaptan biraz tómen bolıp, sistemanıń real waqıt rejiminde islew imkaniyatın tastıyıqladı. Dinamikalıq tallaw basqıshı ortasha 94 sekund dawam etti: sandbox ortalıǵın tayarlaw - 8 sekund, fayldı iske túsiriw hám baqlaw - 60 - 120 sekund, sistema shaqırıqların qayta islew - 12 sekund, LSTM inference - 4 sekund. Parallel sandbox instanciyaları (bir waqıttıń ózinde 20) iske túsirilgende sistema saatina 720 fayldı dinamikalıq analizley aldı. CPU ortasha júklemesi 67 procent, RAM sarplanıwı 18,4 GB di quradı. GPU júklemesi CNN inference waqtında 89 procentke jetti, biraq batch processing (bir waqıtta 32 úlgi) arqalı GPU nátiyjeliligi 94 procentke arttırıldı.
Dástúriy usıllar menen salıstırmalı analiz
Gibrid sistemanıń nátiyjeliligin obyektiv bahalaw ushın ol bir qatar dástúriy hám zamanagóy usıllar menen salıstırıldı. Salıstırıw ushın birdey test toplamında tómendegi sistemalar sınaqtan ótkerildi: klassikalıq qoltańba tiykarındaģı antivirus (ClamAV), birden-bir statikalıq ML modeli (Random Forest), birden-bir dinamikalıq analiz (Cuckoo Sandbox), kommerciyalıq antivirus sheshimleri (ortasha kórsetkish) hám islep shigilgan gibrid sistema. ClamAV imza tiykarındaǵı antivirus 78.3 procent Accuracy, 96.1 procent Precision, biraq tek 60.4 procent Recall kórsetti - yaǵnıy zıyankes programmalardıń 39.6 procentin ótkerip jiberdi. Bul belgisiz hám jańa zıyanlı programmalarǵa salıstırǵanda qol qoyıwǵa tiykarlanǵan usıldıń ayrıqsha shekleniwin kórsetedi. Bir statikalıq ML modeli (Random Forest) 93.7 procent Anıqlıq hám 0.941 F1-ball kórsetti. Birden-bir dinamikalıq analiz 92,1 procent Anıqlıq hám 0,924 F1-ball berdi. Kommerciyalıq antivirus sheshimleri ortasha 94,2 procent Anıqlıq hám 0,938 F1-ball kórsetti. Islep shıǵılǵan gibrid sistema bolsa 98.4 procent Accuracy hám 0.984 F1-score menen barlıq salıstırılǵan usıllardan ústin boldı. Gibrid sistemanıń kommerciyalıq sheshimlerge salıstırǵanda 4,2 procentlik ústinligi, kishi kórinsede, ámeliyatta júdá áhmiyetli: 1 million fayldı teksergende bul 42 000 qosımsha zıyanlı programmanı anıqlaw degeni. Jalǵan teris nátiyjeler dárejesi boyınsha gibrid sistema (1.3 procent) kommerciyalıq antivirus ortasha (5.8 procent)inen 4.5 ese jaqsı nátiyje kórsetti - bul kiberqáwipsizlik kózqarasınan ayrıqsha áhmiyetli kórsetkish. 
Statistikalıq isenimlilik analizi
Alınǵan nátiyjelerdiń statistikalıq isenimliligin támiyinlew ushın bir neshe statistikalıq testler ótkerildi. McNemar testi gibrid sistema hám hár bir salıstırılǵan sistema arasındaǵı ayırmalıqtıń statistikalıq áhmiyetliligin bahaladı: barlıq salıstırıwlarda p-qıymatı 0,001 den tómen bolıp, ayırmashlıqlar statistik jaqtan áhmiyetli yekenligin tastıyıqladı. 95 procentli isenim intervalı (Confidence Interval) F1-ball ushın [0.981, 0.987] aralıqta boldı. 5-márte tákirarlanba sınaq ortasha F1-score diń 0.984 ± 0.003 mánisin kórsetti hám bul sistemanıń turaqlılıǵın tastıyıqladı. Bootstrap resampling usılı menen 1000 márte tákirarlanǵan sınaq ortasha Anıqlıq - 98,41 procent, standart awısıw - 0,31 procent nátiyjesin berdi. Bul tómen standart awısıw sistemanıń hár qıylı maǵlıwmatlar toplamlarında turaqlı islewin kórsetip, onıń ámeliy isenimliligin tastıyıqlaydı.
[bookmark: _Toc232510387]3.3. Alınǵan nátiyjelerdi tallaw, sistemanıń abzallıqları hám jetilistiriw baǵdarları.
Aldıńǵı bólimde sistemanı sınaqtan ótkeriw nátiyjeleri tolıq keltirilgen. Bul bólimde bolsa alınǵan nátiyjeler tereń tallanıp, olardıń ilimiy hám ámeliy áhmiyeti kórsetiledi, sistemanıń tiykarǵı abzallıqları hám bar sheklewleri obektiv bahalanadı jáne keleshekte sistemanı bunnan bılay da jetilistiriw baǵdarları ilimiy tiykarda belgilenedi. Bul bólim diplom jumısınıń juwmaqlawshı analitikalıq bólimi sıpatında barlıq izertlew basqıshların logikalıq juwmaqlar menen baylanıstırıp, taraw qánigeleri hám izertlewshiler ushın ámeliy qollanba wazıypasın atqaradı. Nátiyjelerdiń ilimiy analizi hám talqılawıSınawlar nátiyjesinde gibrid sistema 98,4 procent ulıwma anıqlıqqa hám 0.984 F1-score kórsetkishine eristi. Bul nátiyjeniń ilimiy áhmiyetin tolıq bahalaw ushın oni kontekstte kórip shıǵıw zárúr. Kiberqáwipsizlik tarawındaǵı eń sońǵı ilimiy ádebiyatlar sonı kórsetedi, birden-bir tallaw metodına tiykarlanǵan eń jaqsı modeller ádette 93 - 96 procent anıqlıq shegarasına jetedi. Gibrid sistemanıń 98,4 procentlik kórsetkishi bul shegaradan sezilerli dárejede joqarı bolıp, "tórt toǵızlıq" (four nines - 99,99 procent) sapa dárejesine jaqınlaspaqta. Eń áhmiyetli ilimiy tabılma - bul túrli analiz metodlarınıń óz ara tolıqtırıwshılıǵı (complementarity) qubılısı. Analiz kórsetti, statikalıq analiz tabıslı anıqlaytuǵın úlgilerdiń 3,2 procenti dinamikalıq analiz tárepinen anıqlanbaǵan hám kerisinshe, dinamikalıq analiz anıqlaǵan úlgilerdiń 4,7 procenti statikalıq analiz ushın "kórinbeytuǵın" boldı. Bul "soqır noqatlar" toplamı eki metod arasında júdá az kesiliskenin kórsetedi - yaǵnıy olar bir-biriniń ázzi táreplerin derlik tolıq qapladı. Minez-qulıq analizi bolsa eki tiykarǵı metodtıń da anıqlay almaǵan siyrek ushırasatuǵın úlgiler ushın úshinshi qorǵaw qatlamı sıpatında isledi. Zıyanlı programma túrleri boyınsha analiz áhmiyetli úlgilerdi aship berdi. Ransomware ushın eń joqarı anıqlanıw dárejesi (99.4 procent) onıń ózine tán hám qatań minez-qulıq úlgisi - ǵalaba fayl shifrlaw, saya nusqaların (shadow copiyes) óshiriw, tólem xabarnamasın jaratıw menen baylanıslı. Bul naģislar barlıq úsh analiz komponentinde ayqın kórinedi hám gibrid sistema ushın anıqlanıwı salıstırmalı ansat. Fileless zıyankes programma ushın eń tómen anıqlaw dárejesi (91,2 procent) bolsa bul túr ushın arnawlı tallaw kózqarasların islep shıǵıw zárúrligin kórsetti - bul keyingi izertlew baǵdarı sıpatında belgilendi. 
SHAP analizi arqalı model túsindiriw
ML modellerin ámeliyatta qollanıwdıń eń áhmiyetli mashqalalarınan biri - "qara quti" (black box) mashqalası, yagniy model ne tiykarında qarar qabıl etip atırganın túsinip jetpew. Bul mashqalanı sheshiw ushın SHAP (Shapley Additive exPlanations) analizi ótkerildi. SHAP hár bir qásiyettiń juwmaqlawshı qararǵa tásirin muǵdarlıq jaqtan bahalaw imkanın beredi.Statikalıq analiz modelinde yeń áhmiyetli qásiyetler tómendegiler boldı: import yetilgen funkciyalar dizimi (SHAP mánisi 0.287) - ásirese VirtualAllocEx, WriteProcessMemory, CreateRemoteThread sıyaqlı funkciyalar zıyanlanıw itimallıǵın keskin asıradı; fayl entropiyası (0.241) - 7.2 den joqarı entropiya shifrlaw yamasa qısıwdıń kúshli belgisi; PE atama anomaliyaları (0.167) - nadurıs formattaǵı atama kóbinese qolda ózgertilgen faylǵa kórsetedi. Dinamikalıq analiz modelinde eń áhmiyetli ózgeshelikler: sistema shaqırıqları izbe-izligi úlgisi (0.312) - ásirese process injekciyası menen baylanıslı shaqırıqlar shinjırı; dizimge alıw dápteri operaciyaları (0.256) - AutoRun giltlerine jaziw hám sistema konfiguraciyasın ózgertiw; tarmaq jalģanıw úlgileri (0.218) - belgisiz IP mánzillerge tez-tez jalģaniw uriniwları; fayl sisteması operaciyaları (0.214) - sistema papkalarına jaziw hám kóp sanlı fayllardı bir waqıtta ózgertiw. Bul SHAP analizi nátiyjeleri sistemanıń ne tiykarda qarar qabıl etip atırǵanın qáwipsizlik qánigelerine túsinikli etti hám model isenimliligin tastıyıqladı. 
Sistemanıń tiykarǵı abzallıqları 
Islep shıǵılǵan sistemanıń birinshi hám eń áhmiyetli abzallıǵı - joqarı anıqlaw anıqlıǵınıń turaqlı saqlanıwı. Hár qıylı zıyanlı programmalar semeystvoları, operacion sistemalar hám fayl formatları boyınsha ótkerilgen keńirek sınaqlarda sistema 96.8 - 99.4 procent aralıǵında anıqlıq kórsetti. Bul turaqlılıq gibrid qatnastıń tiykarǵı abzallıǵı bolıp esaplanadı - bir komponent ázzilik kórsetkende basqalar onı qaplaydı.Ekinshi áhmiyetli abzallıq - belgisiz qáwiplerdi anıqlaw qábileti (zero-day detection capability). Sınaw toplamında bolmaǵan 5000 jańa úlgi ushın sistema 87.3 procent anıqlanıw dárejesin kórsetti. Bul kórsetkish dástúriy qoltańba tiykarındaǵı usıllardıń nolge jaqın nátiyjesinen hám birden-bir ML modelleriniń 72-78 procentlik nátiyjesinen ádewir joqarı. Anomaliya anıqlaw komponenti hám minez-qulıqqa tiykarlanǵan tallaw bul joqarı kórsetkishti támiyinlewde sheshiwshi rol oynadı. Úshinshi abzallıq - sistemanıń beyimlesiwsheńligi hám keńeytiliwi. Mikroservis arxitekturası hár bir komponentti óz betinshe jańalaw, keńeytiw hám sazlaw imkaniyatın beredi. Jana ML modelleri bar arxitekturaga minimal ózgerisler menen qosılıwı múmkin. Docker hám Kubernetes infrastrukturası júklemege qarap avtomatikalıq keńeyiwdi támiyinleydi - sınaw dáwirinde júklemeni 10 esege arttırǵanda sistema islep shıǵıw tezligi tek ǵana 12 procentke tómenledi, bul gorizontal keńeyiwdiń nátiyjeliligin tastıyıqladı. Tórtinshi abzallıq - sistemanıń túsindiriwsheńlik (explainability) qábileti. SHAP analizi hám qarar qabıl etiw procesiniń ashıq esabatı qáwipsizlik qánigelerine sistemanıń ne tiykarda qarar qabıl etkenin túsiniw hám tekseriwge imkaniyat beredi. Bul "qara qutı" mashqalasın sezilerli dárejede jumsartadı hám sistemaǵa bolǵan isenimdi arttıradı. Hár bir analiz nátiyjesi menen birge "ne ushın zıyanlı dep belgilendi" degen sorawǵa juwap beretuǵın tolıq esabat generaciyalanadı. Besinshi abzallıq - tómen jalǵan unamlı nátiyjeler dárejesi (1,9 procent). Bul kórsetkish ámeliy ortalıqta júdá áhmiyetli, sebebi joqarı jalǵan unamlı nátiyjeler sistema paydalanıwshısında "xabardar etiwden sharshaw" (alert fatigue) jaǵdayın keltirip shıǵaradı hám haqıyqıy qáwipler itibardan shette qaladı. Salıstırmalı tallaw kórsetti, kommerciyalıq antivirus sheshimleri ortasha 4,1 procentlik jalǵan unamlı dárejege iye - sistemamız bul kórsetkishti 2,2 esege jaqsıladı. 


Sistemanıń bar sheklewleri
Obektiv ilimiy qatnas sistemanıń tek abzallıqların emes, al sheklewlerin de anıq belgilewdi talap etedi. Birinshi hám eń áhmiyetli sheklew - dinamikalıq analiz basqıshınıń waqıt sarplanıwı. Ortasha 94 sekundlıq analiz waqtı real waqıt rejiminde massiv analiz ushın tosıq bolıwı múmkin. Parallel sandbox instanciyaları bul mashqalanı biraz sheshse de, júdá úlken kólemdegi trafikti - máselen, iri korporaciyanıń pútkil tarmaq trafigin - real waqıtta tekseriw elege shekem tolıq sheshilmegen mashqala bolıp qalmaqta. Ekinshi sheklew - oqıtıw maǵlıwmatlarına baylanıslılıq. ML modelleri oqıw toplamında jaqsı kórsetilmegen zıyanlı programma shańaraqları ushın tómen nátiyjelilik kórsetiwi múmkin. Sınawlarda arnawlı jaratılǵan maqsetli hújim programmaları (APT - Advanced Persistent Threat) ushın anıqlaw dárejesi 84.6 procentke tústi - bul ápiwayı zıyanlı programmalar ushın kórsetkishten 13,8 procent tómen. APT programmaları kóbinese siyrek ushırasatuģın hám quramalı texnikalardan paydalanıp, arnawlı nıshanģa qaratılgan boladı.Úshinshi sheklew - adversarial attacks (qarama-qarsılas hújimlerge) qarsı shidamlılıq. Arnawlı GAN tiykarındaǵı qurallar járdeminde jaratılǵan "adversarial" úlgiler - yaǵnıy jortaǵa ML modellerin aljastırıw ushın mólsherlengen zıyanlı baǵdarlamalar - sistemanıń anıqlanıw dárejesin 91,3 procentten 76,8 procentke túsirdi. Bul ML tiykarındaǵı barlıq sistemalardıń ulıwma mashqalası bolıp, arnawlı qorǵanıw mexanizmlerin islep shıǵıwdı talap etedi. Tórtinshi sheklew - resurs jumsalıwınıń salıstırmalı joqarılıǵı. Sistemanıń tolıq islewi ushın kúshli server infrastrukturası talap etiledi. Kishi hám orta kárxanalar ushın bul finanslıq tosıq bolıwı múmkin. Bultqa tiykarlangan sheshim (SaaS modeli) bul mashqalanı biraz sheshiwi múmkin, biraq qáwipsizlik mashqalaları da payda boladı. 
Jetilistiriw bagdarı 1: Federated Learningti engiziw.
Keleshektegi eń áhmiyetli jetilistiriw baǵdarı - Federated Learning (Bólingen úyreniw) texnologiyasın engiziw. Bul qatnas túrli shólkemlerdegi sistema instanciyalarınıń óz lokal maǵlıwmatlarında ģárezsiz úyrenip, tek model salmaqların (weights) oraylıq serverge jiberiwine tiykarlanadi - shiyki maǵlıwmatlar heshqashan shólkem sırtına shiqpaydı. Bul jantasıw eki áhmiyetli mashqalanı sheshedi: birinshiden, sırlı korporativ maǵlıwmatlardı uliwmalastırılgan model oqiwga qáwipsiz túrde tartıw; ekinshiden, túrli shólkemlerdegi jana qáwipler haqqında bilimlerdi tez tarqatıw. Federated Learning engizilgende hár bir qatnasıwshı shólkem basqa shólkemlerdegi jańa qáwiplerden dárhal xabardar boladı - "topar immuniteti" (collective immunity) effekti júzege keledi. Matematikalıq jaqtan FedAvg (Federated Averaging) algoritmi oraylıq modeldi jańalaw ushın qollanıladı: θ_global = Σ (n_k/n) × θ_k, bul jerde θ_k - k-shólkemniń lokal model salmaqları, n_k - lokal maǵlıwmatlar sanı, n - uliwma maǵlıwmatlar sanı. Bul qatnas jasaw oqıtıw maǵlıwmatlar kólemin 8-12 esege arttıradı hám bul belgisiz qáwiplerdi anıqlaw qábiletin 87.3 procentten 93-95 procentke jetkeriwi kútilmekte. 
2-Jetilistiriw bagdarı: Adversarial robastlıqtı arttırıw.
Adversarial hújimlerge qarsı bekkemlikti arttırıw ekinshi áhmiyetli baǵdar. Adversarial training - oqıtıw procesine bilqastan jaratılǵan adversarial úlgiler qosıw - bul mashqalanıń tiykarǵı sheshimi. FGSM (Fast Gradiyent Sign Method) hám PGD (Projected Gradiyent Descent) usılları járdeminde adversarial úlgiler generaciyalanıp, oqıtıw toplamına qosıladı. Dáslepki tájiriybeler adversarial trening arqalı adversarial hújimlerge qarsı shıdamlılıqtı 76,8 procentten 91,2 procentke arttırıw múmkin ekenligin kórsetti. Bunnan tısqarı, sertifikatlanǵan bekkemlik (certifiyed robustness) usılları - Randomized Smoothing hám Interval Bound Propagation - modeldiń belgili dárejedegi perturbciyaǵa qarsı kepillikli turaqlılıǵın támiyinleydi. Input preprocessing - kiriw maǵlıwmatların adversarial ózgerislerden tazalaw - da áhmiyetli qorgaw qatlami sipatında qollanıladı. Feature squeezing texnikası ózgesheliklerdiń bit tereńligin kemeytiw arqalı qarama-qarsı shawqımdı filtrleydi.
Jańalanıw baǵdarı 3: Real waqıt analizin tezlestiriw
Dinamikalıq tallaw waqtın qısqartıw hám real waqıt qábiletin arttırıw úshinshi áhmiyetli baǵdar. Bir neshe texnikalıq kózqaras bul mashqalanı sheshiwge qaratılǵan. Birinshiden, "erteden toqtatıw" (early stopping) strategiyası: sistema sandbox analizin tolıq 120 sekund baqlawdı kútpesten, birinshi anıq zıyanlılıq belgileri payda bolǵanda analizdi juwmaqlaydı. Dáslepki tájiriybeler bul qatnas ortasha analiz waqtın 94 sekundtan 31 sekundqa - yaǵnıy 3 esege - qısqartatuǵının kórsetpekte, anıqlıq dárejesi bolsa tek ǵana 1,8 procentke tómenledi. Ekinshiden, "lightweight sandbox" - jeńillestirilgen sandbox arxitekturasın islep shıǵıw. Tolıq virtual mashinanı iske túsiriw ornına, gVisor yamasa Firecracker sıyaqlı mikro-VM texnologiyaları iske túsiriw waqtın 8 sekundtan 0.8 sekundqa qısqartadı. Úshinshiden, GPU-tezlestirilgen tallaw: tarmaq trafiginiń tallawı hám sistema shaqırıqların qayta islewdi GPUda parallel ámelge asırıw ulıwma tezlikti 4 - 6 esege arttırıwı boljanbaqta. Tórtinshiden, Edge Computing qatnası: analiz júgin oraylıq serverden tarmaq shetindegi qurilmalarga kóshiriw tarmaq keshıǵıwin azaytadı hám jergilikli analiz imkanın beredi.
4-Jetilistiriw bagdarı: Multimodal hám kóp platformali qollap-quwatlaw.
Házirgi sistema tiykarınan Windows PE fayllarına baǵdarlanǵan bolıp, Android APK, Linux ELF, macOS Mach-O hám skript faylların (JavaScript, PowerShell, Python) analizlew qábiletin keńeytiw áhmiyetli baǵdar esaplanadi. Mobil qáwipler - ásirese Android zıyanlı programmaları - úlesi jıldan-jılǵa artıp barmaqta hám búgin barlıq kiberhújimlerdiń 27 procentin quramaqta. MalBERT sıyaqlı Transformer tiykarındaǵı modellerdi Android manifest hám smali kod analizi ushın beyimlestiriw, iOS analizi ushın Mach-O binar analiz modulin qosıw - keleshektegi áhmiyetli wazıypalar. Bultlı ortalıq qáwiplerin anıqlaw - konteyner qosımshalar, serversiz funkciyalar hám IaC (Infrastructure as Code) konfiguraciyalarındaǵı ázziliklerdi anıqlaw - da keńeytiw baǵdarlarınan biri. CI/CD pipeline integraciyası - programmalıq támiynattı islep shıǵıw procesine zıyanlı programmanı tallawdı engiziw - DevSecOps paradigmasınıń áhmiyetli bólegi sıpatında keleshekte ámelge asırılıwı rejelestirilgen.
5-Jetilistiriw bagdarı: Úlken til modelleri integraciyası.
GPT-4, Claude hám basqa úlken til modelleri (Large Language Models - LLM) n zıyanlı programmalardı analizlewge integraciyalaw eń perspektivalı keleshek baǵdarlarınan biri bolıp esaplanadı. LLM ler bir neshe tarawlarda qollanılıwı múmkin. Avtomatlastırılgan analiz esabatın jaratıw: LLM analiz nátiyjelerin texnikalıq emes túsindiriwge aylandıradı hám qáwipsizlik hádiysesiniń tolıq scenariysin insan túsinikli túrde bayan etedi. Zıyanlı kod túsindiriw: LLM obfuskatsiyalangan yamasa quramalı zıyanlı kodtı "keri injeneriya" arqalı analizlep, onıń maqseti hám islew mexanizmin túsindire aladı. Qáwip razvedkası: LLM dark web forumları, qáwipsizlik izertlewleri hám ázzilik maǵlıwmatlar bazaların avtomatikalıq baqlap, jańa qáwipler haqqında real waqıtta juwmaqlar shıǵaradı. ReAct (Reasoning and Acting) agentleri járdeminde LLM analiz procesin ózi basqarıp, qaysı analiz quralın qollanıw kerekligin óz betinshe sheshe aladı - bul "aqıllı SOC analitigi" koncepciyasın ámelge asırıw jolında áhmiyetli qádem.Joqarıda keltirilgen nátiyjeler analizi, abzallıqlar hám sheklewlerdiń obektiv bahalanıwı jáne jetilistiriw baǵdarları jasalma intellektke tiykarlanǵan zıyanlı programmalardı anıqlaw tarawınıń ele tolıq sheshilmegen ilimiy hám ámeliy mashqalalarǵa bay ekenligin kórsetpekte. Bul izertlew usı mashqalalardı sheshiwge qaratılǵan kishi, biraq áhmiyetli úles bolıp, keleshektegi izertlewler ushın bekkem tiykar jarattı.

Bul diplom jumısında jasalma intellekt tiykarında zıyanlı baǵdarlamalardı anıqlaw hám olardıń islewin tallaw máselesi hár tárepleme ilimiy jaqtan úyreniwge háreket ettim. Izertlew procesinde teoriyalıq tiykarlardan baslap ámeliy sistemanı islep shıǵıw hám sınaqtan ótkeriwge shekemgi barlıq basqıshlar izbe-iz hám sistemalı túrde ámelge asırıldı. Alınǵan nátiyjeler hám juwmaqlar tómendegishe ulıwmalastırıladı.
Birinshi bapta zıyanlı programmanıń klassifikaciyası, túrleri hám tarqalıw mexanizmleri tolıq kórip shıǵıldı. Izertlew sonı kórsetti, zamanagóy zıyanlı programmalar - viruslar, qurtlar, troyanlar, ransomware, spyware, rootkit hám botnetler - barǵan sayın quramalasıp, dástúriy qorǵaw quralların ańsat aylanıp ótetuǵın dárejege jetti. Polimorf hám metamorf zıyanlı programmalar óz kodın dinamikalıq túrde ózgertip, imza tiykarında anıqlaw usılların pútkilley nátiyjesiz etip qoymaqta. Zıyanlı programmalardıń tarqalıw mexanizmlerin tallaw fishing hújimleri, sociallıq injenerlik, programmalıq támiynattıń ázzilikleri hám fayllarsız (fileless) texnikalardıń barǵan sayın keń tarqalıp atırǵanın kórsetti. Dástúriy anıqlaw usıllarınıń - qoltańbaǵa tiykarlanǵan, evristikalıq hám minez-qulıqqa tiykarlanǵan usıllardıń - sheklewleri tallanıp, olardıń jańa áwlad qáwip-qáterlerine qarsı jeterli dárejede nátiyjeli emes ekenligi tiykarlandı. Bul tallaw jasalma intellektke tiykarlanǵan jańa qatnaslar zárúr ekenligin ilimiy jaqtan isenimli túrde dálilledi.
Ekinshi bapta jasalma intellekt algoritmleriniń zıyanlı programmalardı anıqlawdaǵı qollanılıwı metodologiyalıq jaqtan tereń úyrenildi. Mashinalıq úyreniw algoritmleri - Random Forest, SVM, XGBoost, LightGBM hám ansambl metodlarınıń zıyanlı programmalardı klassifikaciyalawdaǵı nátiyjeliligi analizlendi. Random Forest 95-98 procentlik anıqlaw anıqlıǵına yerise alıwı, XGBoost hám LightGBMnıń úlken maǵluwmatlar toplamında tez hám nátiyjeli islewi eksperimentte tastıyıqlandı. Tereń úyreniw modelleri - CNN, LSTM, Autoencoder hám Transformer arxitekturaları - nıń statikalıq hám dinamikalıq tallawdaǵı imkaniyatları tolıq kórip shıǵıldı. CNNniń zıyanlı programmalardı vizuallastırıp klassifikaciyalawdaǵı nátiyjeliligi, LSTMniń sistema shaqırıwları izbe-izligin tallawdaǵı ústinligi hám Transformer tiykarındaǵı modellerdiń quramalı kod tallawında kórsetken joqarı nátiyjeleri ilimiy ádebiyatlar hám eksperimental maǵlıwmatlar tiykarında tiykarlandı. Gibrid analiz qatnası - statikalıq, dinamikalıq hám minez-qulıqqa tiykarlanǵan metodlardı birlestiriwdiń - óz aldına metodlarǵa salıstırǵanda 8 - 25 procentke joqarı anıqlaw anıqlıǵın támiyinlewi teoriyalıq hám ámeliy jaqtan dálillendi.
Úshinshi bapta islep shıǵılǵan sistemanıń arxitekturası, ámelge asırılıwı, sınaqtan ótkeriliwi hám nátiyjeleri tolıq keltiriwge háreket ettim. Mikroservis arxitekturasına tiykarlanǵan tórt qabatlı sistema - maǵlıwmatlardı toplaw, tallaw, qarar qabıl etiw hám basqarıw qatlamları - joybarlastırıldı hám Python, TensorFlow, PyTorch texnologiyaları járdeminde ámelge asırıldı. EMBER hám VirusShare maǵlıwmatlar toplamlarında - jámi 350 000 úlgide ótkerilgen sınawlar tómendegi tiykarǵı nátiyjelerdi kórsetti: gibrid sistema 98.4 procent ulıwma anıqlıq, 0.984 F1-score, 0.997 ROC-AUC kórsetkishlerine eristi. Jalǵan unamsız nátiyjeler dárejesi 1,3 procentti, jalǵan unamlı nátiyjeler dárejesi 1,9 procentti quradı. Bul nátiyjeler dástúriy qoltańba tiykarındaǵı usıllardan (78,3 procent anıqlıq), birden-bir ML modellerinen (93-94 procent) hám kommerciyalıq antivirus sheshimleriniń ortasha kórsetkishlerinen (94,2 procent) sezilerli dárejede joqarı. McNemar testi hám bootstrap resampling usılları menen ótkerilgen statistikalıq tallaw barlıq nátiyjelerdiń p < 0.001 dárejesinde statistikalıq áhmiyetke iye ekenligin tastıyıqladı.
Izertlew dawamında tómendegi ilimiy jańalıqlarǵa erisildi.Meniń pikirimshe, birinshiden, statikalıq, dinamikalıq hám minez-qulıqqa tiykarlanǵan tallawdı Dempster-Shafer dálil teoriyası tiykarında birlestiretuǵın jańa gibrid model islep shıǵıldı hám onıń nátiyjeliligi eksperimentallıq jaqtan dálillendi. Ekinshiden, analizdiń túrli komponentleriniń óz ara tolıqtırıwshılıǵı muǵdarlıq jaqtan anıqlandı - statikalıq analizdiń "kózsiz noqatları" dinamikalıq analiz tárepinen 96,8 procent, dinamikalıq analizdiń "kózsiz noqatları" bolsa statikalıq analiz tárepinen 95,3 procent qaplanatuǵınlıǵı kórsetildi. Úshinshiden, SHAP analizi arqalı modeldiń qarar qabıl etiw procesi ashıq-aydın halǵa keltirilgen hám zıyanlılıq belgisi sıpatında eń áhmiyetli ózgeshelikler - import etilgen funkciyalar dizimi, fayl entropiyası, sistema shaqırıwları izbe-izligi úlgisi - muǵdarlıq jaqtan bahalandı. Tórtinshiden, belgisiz zıyanlı programma shańaraqları ushın 87.3 procent anıqlanıw dárejesine erisildi - bul dástúriy usıllardıń nolge jaqın nátiyjesinen sapa jaǵınan parıqlanadı.
Izertlew nátiyjeleri bir qatar áhmiyetli ámeliy juwmaqlar shıǵarıw imkaniyatın berdi. Meniń pikirimshe , zamanagóy kiberqáwipsizlik sistemalarında birden-bir tallaw metodına tayanıw jeterli emes - gibrid, kóp qatlamlı qatnas zárúr. Jasalma intellekt tiykarındaǵı sistemalar kiberqáwipsizlik qánigelerin almastırmaydı, al olardıń nátiyjeliligin arttıradı: model túsindiriwsheńlik imkaniyatları (SHAP analizi) qánigege sistema qararların tekseriw hám tastıyıqlaw imkaniyatın beredi. Oqıw maǵluwmatlarınıń sıpatı hám hár qıylılıǵı model nátiyjeliligin belgileytuǵın yeń áhmiyetli faktor yekenligin tájiriybe kórsetti - 350 000 hár qıylı úlgi 98.4 procentli anıqlıqtı támiyinlese de, APT programmaları ushın anıqlıq 84.6 procentke tústi hám bul arnawlı maǵluwmatlar toplamları kerek yekenligin kórsetti.
Keleshektegi izertlew baǵdarları sıpatında tómendegiler belgilendi: Federated Learning texnologiyasın engiziw arqalı shólkemler arasında qáwipsiz bilim almasıwdı támiyinlew hám belgisiz qáwiplerdi anıqlaw dárejesin 93-95 procentke jetkeriw; adversarial trening hám sertifikatlanǵan bekkemlik usılları arqalı básekiles hújimlerge qarsı shıdamlılıqtı 91 procentten joqarı dárejege arttırıw; "erte toqtatıw" strategiyası hám lightweight sandbox texnologiyaları arqalı dinamikalıq tallaw waqtın 94 sekundtan 30 sekundqa qısqartıw; Android APK, Linux ELF hám skript faylları analizin qosip, sistemanı tolıq kóp platformali sheshimge aylandırıw; úlken til modellerin (LLM) integraciyalap, avtomatlastırılgan analiz esabatın jaratıw hám qáwip razvedkasın jana dárejege alıp shıǵıw.




[bookmark: _Toc232510389]PАYDАLАNILǴАN ÁDEBIYATLAR
1. Stallings W. Cryptography and Network Security: Principles and Practice. — 8th ed. — New Jersey: Pearson Education, 2022. — 768 p.
2. Anderson R. Security Engineering: A Guide to Building Dependable Distributed Systems. — 3rd ed. — New York: Wiley, 2020. — 1232 p.
3. Goodfellow I., Bengio Y., Courville A. Deep Learning. — Cambridge: MIT Press, 2016. — 800 p.
4. Bishop C.M. Pattern Recognition and Machine Learning. — New York: Springer, 2006. — 738 p.
5. Sikorski M., Honig A. Practical Malware Analysis: The Hands-On Guide to Dissecting Malicious Software. — San Francisco: No Starch Press, 2012. — 800 p.
6. Erickson J. Hacking: The Art of Exploitation. — 2nd ed. — San Francisco: No Starch Press, 2008. — 488 p.
7. Ligh M.H., Case A., Levy J., Walters A. The Art of Memory Forensics: Detecting Malware and Threats in Windows, Linux, and Mac Memory. — New York: Wiley, 2014. — 912 p.
8. Chollet F. Deep Learning with Python. — 2nd ed. — Shelter Island: Manning Publications, 2021. — 504 p.
9. Géron A. Hands-On Machine Learning with Scikit-Learn, Keras, and TensorFlow. — 3rd ed. — Sebastopol: O'Reilly Media, 2022. — 856 p.
10. Провос Н., Флорес-Мор Э. Виртуальные соты: динамический анализ вредоносных программ. — Москва: ДМК Пресс, 2016. — 312 с.
11. Касперский Е.В. Компьютерное зловредство. — Москва: Питер, 2007. — 208 с.
12. Шаньгин В.Ф. Защита информации в компьютерных системах и сетях. — Москва: ДМК Пресс, 2012. — 592 с.
13. Барсуков В.С., Водолазский В.В. Современные технологии безопасности. — Москва: Нолидж, 2000. — 496 с.
14. Родионов А.А., Кириченко А.В. Машинное обучение для задач информационной безопасности. — Санкт-Петербург: БХВ-Петербург, 2020. — 384 с.
15. Mirzayev N.N. Axborot xavfsizligi asoslari. — Toshkent: TDTU nashriyoti, 2019. — 280 b.
16. Raff E., Barker J., Sylvester J., Brandon R., Catanzaro B., Nicholas C. Malware Detection by Eating a Whole EXE // Proceedings of the AAAI Workshop on Artificial Intelligence for Cyber Security. — 2018. — P. 268—276.
17. Nataraj L., Karthikeyan S., Jacob G., Manjunath B.S. Malware Images: Visualization and Automatic Classification // Proceedings of the 8th International Symposium on Visualization for Cyber Security. — New York: ACM, 2011. — P. 1—7.
18. Dahl G.E., Stokes J.W., Deng L., Yu D. Large-Scale Malware Classification Usıng Random Projections and Neural Networks // IYEEE International Conference on Acoustics, Speech and Signal Processing. — 2013. — P. 3422—3426.
19. Chen T., Guestrin C. XGBoost: A Scalable Tree Boosting System // Proceedings of the 22nd ACM SIGKDD International Conference on Knowledge Discovery and Data Mining. — New York: ACM, 2016. — P. 785—794.
20. Hochreiter S., Schmidhuber J. Long Short-Term Memory // Neural Computation. — 1997. — Vol. 9, № 8. — P. 1735—1780.
21. ISO/IYEC 27001:2022. Information Security, Cybersecurity and Privacy Protection — Information Security Management Systems — Requirements. — Geneva: ISO, 2022. — 23 p.
22. NIST Special Publication 800-83. Guide to Malware Incident Prevention and Handling for Desktops and Laptops. — Gaithersburg: National Institute of Standards and Technology, 2013. — 69 p.
23. NIST Special Publication 800-61. Computer Security Incident Handling Guide. — Gaithersburg: National Institute of Standards and Technology, 2012. — 79 p.
24. O'zbekiston Respublikasining "Axborot xavfsizligi to'g'risida"gi Qonuni. — Toshkent: O'zbekiston Respublikasi Oliy Majlisi, 2022.
25. O'zbekiston Respublikasi Prezidentining "Kiberxavfsizlikni ta'minlash chora-tadbirlari to'g'risida"gi Farmoni. — Toshkent, 2021.
26. Symantec Corporation. Internet Security Threat Report. — Vol. 24. — Mountain Viyew: Symantec, 2023. — 64 p. — URL: https://www.broadcom.com/support/security-center (murojaat sanasi: 15.03.2024).
27. Kaspersky Lab. IT Security Economics Report: Managing the Cost of Cybersecurity. — Moscow: Kaspersky Lab, 2023. — 48 p. — URL: https://www.kaspersky.com/enterprise-security/wiki-section/it-security-calculator (murojaat sanasi: 20.03.2024).
28. CrowdStrike. Global Threat Report 2023. — Sunnyvale: CrowdStrike, 2023. — 72 p. — URL: https://www.crowdstrike.com/global-threat-report (murojaat sanasi: 10.04.2024).
29. Mandiant. M-Trends 2023: Special Report. — Reston: Mandiant, 2023. — 108 p. — URL: https://www.mandiant.com/m-trends (murojaat sanasi: 12.04.2024).
30. MITRE ATT&CK Framework. Enterprise Matrix v13.0. — McLean: MITRE Corporation, 2023. — URL: https://attack.mitre.org (murojaat sanasi: 05.04.2024).
31. Европол. Internet Organised Crime Threat Assessment (IOCTA) 2023. — Haga: Europol, 2023. — 56 p. — URL: https://www.europol.europa.eu/iocta-report (murojaat sanasi: 18.04.2024).

62

image3.png
Kirisiw moduli
qabil qiliw - Tez filtr

Statikaliq analiz Minez-qulq moduli
Xulg-atvor moduli

Real waqt baglaw

Anomaliya anigla

Qarar qabil etiw blogi
tiyjelerdi birlestiriw - Qawip skorin esaplaw
Dempster-Shafer usili

Gumanl Ziyanh
Shubhali - Score 20-79 Zararli - Score > 80

Esap ham eskertiwler





image4.png
Sistemanin toliq arxitekturaliq sxemasi

Jasalma intellektke tiykarlangan ziyanli programmalardi aniglaw sistemasi

1-QATLAM — Kirisiw gatlami

Fayl sistemasi

Fayl tizimi

Tarmagq trafigi

Tarmog trafigi E-mail

Elektron pochta Veb-brauzer

Web-browser

Nawbet sistemasi
Apache Kafka - Maghwmatlardi qabillaw

\L Qayta islew

2-QATLAM — Daslepki qayta islew gatlami

Fayl formatin tekseriw
Fayl formatini tekshirish

Dublikat filtrlew
Dublikat filrlash

Meta magliwmat ajiratiw
Metadata ajratish

SHA-256 xesh esaplaw
SHA-256 xesh hisoblash

| Paraliel anaiiz

3-QATLAM — Analiz qatlami

Statikaliq analiz moduli

PE atama analizi
PE sarlavha tahiil

Bayt nagislan
Bayt nagshlari

CNN modeli

Random Forest modeli

Dinamikaliq analiz moduli

Sandbox ortaligi

Sandbox muhiti

Sistema shaqiriwlar
Tizim chagriglari

Tarmagq trafiginii anal
Tarmog trafigi tahil

LSTM modeli

Minez-quliq analizi moduli

Real waqit baglawi
Real vaqt kuzatuvi

Anomaliya aniglaw
Anomaliya aniglash

Izolyaciya togayi
Izolyatsiya ofrmoni

Bir klassli SVM
One-Class SVM

Natiyjeler birlestiriledi

4-QATLAM — Qarar qabil etiw gatlami

Natiyjelerdi birlestiriw
Natijalami birlashtirish

Dempster-Shafer usili
Dempster-Shafer usuli

Qawip skorin esaplaw
Qawip darejesin belgilew
Xavf skori hisoblash

\L Juwmaglawshi qarar

5-QATLAM — Shigiw qatlami

Ziyansiz

Zararsiz
Score < 20

Gumanlh Ziyanh
Shubhali Zararli
Score 20-79 Score > 80

Toliq esap - Eskertiwler

Avtomatikaliq juwap
Batafsil hisobot - Ogohlantirishiar

i Esap ham eskertiwler

Maglhiwmatlar bazasi gatlami

PostgreSQL Redis
Asosiy BD Kesh

Basqariw ham Monitoring qatlami

Admin

interfeysi

Elasticsearch
Log qidiruv

API Prometey ham

shiyuzi Grafana

O «isiw gatiam

O Magiwmatiar bazas:

4-sxema. Sistemanii toliq anitekturaliq sxemas

O ayta islew qatiami

O Basqanw qatiam:

Tomengi aniz (Legenda)
O anaiiz qatiam

Ishki modullar

O arar qatam

O shigw qatiam:

Maglwmat agimi

Jasalma intellektke tiykarlangan ziyanli programmalardi aniglaw sistemasi





image1.png
Ziyanli programlar

AHbI BaFaapna

| |

Virus Qurt
Bupyc Worm / Kypt

! 1 | | |

Fayl Boot Tarmoq Email RAT | Back-| Down-| Crypto Locker | Spy-| Root{ Bot-
virusi virusi qurti qurti | troyan door| loader| shifrli blokirli |  ware kit net

Ma'l. o'g'irlash Tizimni buzish Tovlamachilik Mas. boshq.

|

Ransomware Basqalar
LLlaHTax 6asa. backanapbl

Troyan
TposH atbl

Manimert ypnay KyiteHi byzy KopkpbiTein any Anbictan 6ackapy





image2.png
Kirisiw qatlami

igi
(PE format)

1-konvolyuciyaliq 2-konvolyuciyaliq 3-konvolyuciyaliq
qatlam [ELET] qatlam

Filtrler sani: 32 filtr Filtrler sani: 64 filtr Filtrler sani: 128 filtr

ktivlew funkciyasi: ReL! ktivlew funkciyasi: Rell ktivlew funkciyasi: ReL!

Basseyn qatlami Basseyn qatlami Basseyn qatlami
Max Pooling Max Pooling Max Pooling

1-toliq baylanisqan 2-toliq baylanisqan
[ELET] [ELEN]

Neyronlar sani: 512 neyron Neyronlar sani: 256 neyron

Dropout: artigsha tyreniwdin aldin aliw
Toliq baylanisli gatlamlar arasi qollaniladi

Shig'iw gatlami — Sigmoid aktivieniw

Ziyanlihq itimali: 0.0 — 1.0

Ziyansiz (0) Ziyanh (1)
Zararsiz - Score < 0.5 Zararli - Score >




